Руқайя бинти Муҳаммад (с.а.в)\nРуқайя (розияллоҳу анҳо) Зайнаб (розияллоҳу анҳо) дан кейин дунёга келди. У ҳам ота-онасининг кўз қорачиғи эди. Руқайя (розияллоҳу анҳо) ва Умму Гулсум (розияллоҳу анҳо) икковлари худди эгизаклардек ўсдилар. Бир-бирларини жуда севардилар. Бу севги ва меҳр опалари Зайнаб узатилганидан сўнг янада кучайди. Гўё тақдир уларнинг ҳаётини муштарак бир йўлга чизгандек бир-бирларига қаттиқ боғланиб қолган эдилар.\nЗайнаб (розияллоҳу анҳо) Абул Ос ибн Робиъ билан турмуш қурганидан сўнг Руқайя (розияллоҳу анҳо) ва Умму Гулсум (розияллоҳу анҳо) нинг ҳам бўйлари етиб қолди. Абу Толиб уларни биродари Абу Лаҳабнинг ўғиллари Утба ва Утайбага сўраб келди. Расулуллоҳ (соллаллоҳу алайҳи ва саллам) унга шундай жавоб бердилар: “Эй амаки, қариндошчиликни сийлайман, бироқ менга бироз муҳлат беринг. Бу масала юзасидан қизларим билан гаплашай”.\nҲазрати Ҳадича (розияллоҳу анҳо) бу гапларни эшитиб ўйга чўмдилар. Чунки Абу Лаҳабнинг хотини Умму Жамил қаҳри қаттиқ, тили аччиқ ва ўйламай иш қиладиган хотин эканини билар эдилар. Шунинг учун қизларининг бу хонадонга келин бўлишларини хоҳламай турардилар. Бироқ фикрларини қайтармаслик учун индамадилар. Қизлари ҳам буни ҳис қилиб жим ўтирардилар. Шундай тарзда, қатий қарор қабул қилинди. Шафқатли ота қизларига баракот тилади. Уларни азиз ва жамил бўлган Аллоҳнинг паноҳига топширди.\nМакка осмонида бир нур кўринди. Бутун Маккани ойдинлатиб, қоронғуликни тарқатиб юборди. Бу нур Расулуллоҳ (соллаллоҳу алайҳи ва саллам) нинг пайғамбарлик нури эди.\nҚурайшийлар Муҳаммад (соллаллоҳу алайҳи ва саллам) хусусида аниқ бир тўхтамга келиш учун тўпландилар. Ораларидан бири: “Сиз Муҳаммаднинг ишига ҳалақит бермоқчимисиз? У ҳолда қизларини қайтариб юборинглар, у қизлари билан овора бўлиб қолади”, деди.\nАбу Лаҳаб Ҳазрати Пайғамбар (соллаллоҳу алайҳи ва саллам) нинг қизлари билан оила қурган ўғилларига: “Агар Муҳаммаднинг қизларини қўймасангиз, бошим бошингизга ҳаром бўлсин”, деди.\nУмму Жамил ва Абу Лаҳаб бу ишлари билан чекланиб қолмади. Набий (соллаллоҳу алайҳи ва саллам) га доимий равишда азият етказавердилар.\n“Абу Лаҳабнинг қўллари қуриган — ҳалок бўлгай! (Аниқки,) у қуриди — ҳалок бўлди! Мол-мулки ва касб қилиб топган нарсалари унга асқотгани йўқ! Яқинда унинг ўзи ҳам, унинг ўтин орқалаган, бўйнида пишиқ толадан (эшилган) арқон бўлган хотини ҳам (ловуллаб турган) алангали дўзахга киражак!” (Масад сураси).\nРуқайя (розияллоҳу анҳо) ва Умму Гулсум (розияллоҳу анҳо) уйларидаги муҳит ўзгариб қолганини сездилар. Уйда хурсандчиликдан асар ҳам қолмагандай, ғам-қайғу буткул ҳукмрондек кўринар эди. Бироқ опа-сингил ота-оналари билан бирга бу қийинчиликларга бардош бердилар.\nҚурайшийларнинг тахмини бекор бўлди, севинчлари узоққа бормади. Улар ўйлаганидек, қизларининг уйга қайтиб келиши билан Расулуллоҳ (соллаллоҳу алайҳи ва саллам) буюк вазифаларини адо этишдан тўхтаб қолмадилар. Аллоҳ таоло солиҳ, асл бир оилага мансуб, бой ва юмшоқ табиатли куёв берди. Бу киши Усмон ибн Аффон (розияллоҳу анҳу) насаб, мавқе ва бойликда Қурайшнинг энг олди кишиларидан эди.\nНабий (соллаллоҳу алайҳи ва саллам) Руқайя (розияллоҳу анҳо) ни Усмон (розияллоҳу анҳо) га никоҳладилар ва уларга баракот тилаб, Аллоҳ таолога дуо қилдилар.\nУсмон ибн Аффон (розияллоҳу анҳу) билан завжаси Руқайя (розияллоҳу анҳо) ҳам йўл ҳозирлигини кўра бошладилар. Руқайя (розияллоҳу анҳо) нинг кўзлари ёш, калби ғам-алам билан тўла эди.\nУсмон (розияллоҳу анҳу) ҳам жуда хафа эдилар. Сабрли мўмина Руқайя (розияллоҳу анҳо) унга юзланиб, таскин бериш учун: “Аллоҳ таоло биз билан ва Шу муборак Байтнинг атрофидаги тупроғимизда қолаётган кишилар билан биргадир”, деди.\nУсмон ибн Аффон (розияллоҳу анҳу) ва Руқайя (розияллоҳу анҳо) ҳам Маккага қайтганлар билан бирга эдилар. Ватан тупроқларига оёқ босар-босмас, болалик ва ёшлик йиллари ўтган ерларни кўриб, уларнинг кўзлари севинч ёшларига тўлди.\nРуқайя (розияллоҳу анҳо) нинг Маккада қолиши узоққа чўзилмади. Мушрикларнинг тазйиқи кундан-кун ортиб борарди. Мусулмонлар Мадинага ҳижрат этдилар. Ҳазрати Пайғамбар (соллаллоҳу алайҳи ва саллам) ҳам улар билан бирга эдилар. Руқайя (розияллоҳу анҳо) га олам-олам қувонч келтирган ўғли Абдуллоҳ Мадинада туғилди. Руқайя (розияллоҳу анҳо) бу фарзандни ўтган кунлардаги мусибатлар бадалига берилган мукофот дея қабул этди.\nЛекин мўмин киши имтиҳон қилинади, унга балолар юборилиб, синалади.\n«У сизларнинг қайсиларингиз чиройлироқ — яхшироқ амал қилгувчи эканингизни имтиҳон қилиш учун ўлим ва ҳаётни яратган Зотдир. У қудратли ва мағфиратлидир» (Мулк, 2).\nГўдак ухлаётганида нимадур бир нарса юзини чақиб олди. Яраси оғирлиги учун бир неча кундан сўнг жон таслим қилди. Руқайя (розияллоҳу анҳо) бу мусибатнинг оғирлигига чидай олмади, ҳушидан кетди. Иситмаси кўтарилиб, безгакка чалинди.\nРуқайя (розияллоҳу анҳо) нинг аҳволи оғирлашиб борарди. Касаллик кучайди. Ниҳоят, дудок орасидан чиқаётган нафас узилиб қолди. Руҳ танни тарк этган эди.\nСевимли ёридан айрилиб қолган Усмон (розияллоҳу анҳу) унинг аста юзини ёпар экан, Бадрдан келган чопар мусулмонларнинг зафарини эълон қилди.\nРасулуллоҳ (соллаллоҳу алайҳи ва саллам) Бақиъ қабристонига бориб қизлари Руқайя (розияллоҳу анҳо) нинг ҳаққига дуо қилдилар. Расулуллоҳ (соллаллоҳу алайҳи ва саллам) нинг икки ҳижрат соҳиби бўлган қизлари Руқайя (розияллоҳу анҳо) дан Аллоҳ таоло рози бўлсин.\n3904 марта ўқилди\nДругие материалы в этой категории: « Румайсо розияллоҳу анҳо\tМаймуна бинти Ҳорис »


Каннаваро: «Олтин тўп»га даъвогарлар орасида 5 нафар италияликнинг борлиги қувонарли, аммо барибир Месси совринни ютади»\nФото: fabiocannavaroofficial – Instagram\nИталия миллий жамоаси собиқ ҳимоячиси, 2006 йилги «Олтин тўп» соҳиби Фабио Каннаваро италиялик футболчиларнинг соврин учун курашдаги имконияти ҳақида гапирди.\n«Олтин тўп»га даъвогарлар орасида 5 нафар италияликнинг борлиги қувонарли ҳолат. Чунки бу совринга мен эга чиққан 2006 йилдан буён Италиядан бунча номзод бўлмаганди.\nДаъвогарлар орасида Жоржиньо ҳаммадан ҳам кўра, совринга кўпроқ муносиб. Аммо якунда «Олтин тўп»ни барибир Месси ютишига ишонаяпман. Барелла, Бонуччи, Кьеллини ва Доннарумманинг рўйхатда борлиги мантиқан тўғри, улар бунга муносиб. Кьеза ҳам бу рўйхатдан жой олиши керак эди», - дейди Фабио Каннаваро.\nМаълумот учун, «Олтин тўп» соврини 29 ноябрь куни Парижда топширилади.


ХВЖ Украинага $3,9 миллиард қарз беради\n10 август 2020, Тошкент вақти: 00:53\nХалқаро валюта жамғармаси ижроия директори Кристиан Лагард\nХалқаро валюта жамғармаси (ХВЖ) Украинага яна қарз берадиган бўлди. Бу сафар Киевга 3,9 миллиард доллар қийматида кредит берилади.\nЖамғарманинг ушбу қарори кейинги йилга белгиланган президент сайловлари арафасида амалдаги президент Петро Порошенко учун катта ютуқдир.\nУкраина 25 декабргача 1,4 миллиард доллар суммадаги биринчи траншни олади. Кейинги траншлар бўйича қарорлар май ва ноябрда чиқарилади.\nБу орада Жаҳон банки Украина жаҳон бозорларида яна 1 миллиард доллар қарз олиши учун кўмаклашишини билдирди.\n2017 йилнинг апрель ойида ХВЖ Украина иқтисодий ислоҳотларни амалга оширишга ҳамда коррупцияни озайтиришга етарлича курашмаётгани учун мамлакатга молиявий ёрдам кўрсатишни тўхтатиб қўйган эди.\nХВЖ қарори ортидан президент Порошенко эълон қилган билдирувда “Етакчи халқаро институтларнинг бундай қарори тараққиётимиз барқарор бўлишини таъминлайди ҳамда Украинанинг кучли ички ва ташқи муаммоларга бўлган чидамлилигини оширади”, дейилади.


Кечки дайжест: 3 октябрнинг энг муҳим хабарлари\n21:04 / 03.10.2016\nЯкунланиб бораётган 3 октябрь Ўзбекистон ва жаҳонда юз берган турли воқеа-ҳодисаларнинг энг саралари Kun.uz дайжестида.\nФотогалерея: «Ислом ота» жомеъ масжиди реставрациядан сўнг қайта очилиш арафасида\nЎзбекистон Республикасининг Биринчи Президенти Ислом Каримовнинг фарзанди Лола Каримова-Тиллаева ўзининг интернетдаги саҳифалари орқали Тошкентдаги Фарғона йўли кўчасида қайта тикланган жомеъ масжидининг тез кунларда фойдаланишга топширилиши ҳақида маълум қилганди.\nФарғона водийси ва Қирғизистоннинг чегарадош вилоятлари ўртасида ҳамкорлик кенгайтирилади\nҚирғизистон бош вазирининг биринчи ўринбосари Мухамметкалий Абулгазиев бошчилигидаги делегациянинг Андижон вилоятига ташрифи якунлари бўйича икки мамлакат чегарадош вилоятлари ўртасида ўзаро ҳамкорлик тўғрисидаги меморандум имзоланган.\nЗаргарлик савдоси йиғимлари бевосита давлат бюджетига тушади\nЎзбекистон Президентининг 2016 йил 23 сентябрдаги ПҚ–2610 сонли қарори билан алкоголли ичимликлар, қимматбаҳо металлар ва тошлардан ясалган буюмларни чакана савдо билан шуғулланиш ҳуқуқидан олинувчи йиғимлар тартибига ўзгартиришлар киритилди.\nЭнг юқори солиқ тўловчи мамлакатлар рейтинги эълон қилинди\nЖаҳон иқтисодий форуми (World Economic Forum, WEF) ҳар йили жаҳоннинг энг юқори солиқ тўловчи мамлакатлари рейтингини тузади. WEF жорий йилнинг энг юқори солиқ тўлаган давлатлари рейтингини эълон қилди.\nТижоратни назорат қилиш бўйича ўзгартиришлар киритилди\nЖаҳон иқтисодиётида мавжуд рақобат муҳити миллий иқтисодиётни барча соҳаларида инновацион технологияларни кенг қўллашни тақозо этмоқда, шу жумладан, бизнес, тижорат ва савдо соҳаларида ҳам.\nРоссиянинг Саратов вилоятида 19 ёшли қиз 12 ёшли боладан фарзанд кўрди. Энди унга 10 йилгача қамоқ жазоси тайинланиши мумкин.\nБританиянинг Оксфорд ва Кембриж Университети ҳамда Лондон Қироллик Университети ва коллежи шифокорлари Одам иммунтанқислиги вируси инфекциясидан зарарланган катта ёшли кишини даволашнинг уддасидан чиққанларини маълум қилишди.\nОАВ ИШИД раҳбарининг заҳарлангани ҳақида хабар тарқатди\nИШИД террорчилик ташкилоти раҳбари Абу Бакр ал-Бағдодийни ва унинг 3 нафар шеригини заҳарлашган. Бу ҳақда Эрондаги Press TV телеканали номини сир тутишни сўраган манбасига асосланган ҳолда хабар берган.\nЭстонияга илк марта аёл киши президент бўлди\nКерсти Кальюлайд Эстониянинг янги президенти этиб сайланди. Бу ҳақда Postimees хабар берди.\nҲинд чегарачилари Покистондан келган кабутар "элчи"ни қўлга олишди\nЧехия президенти Милош Земан маълум қилдики, осиёлик ва африкаликларнинг Европага миграциясига маҳаллий маданият билан уйғунлик йўқлиги учун йўл қўйиб бўлмайди. The Financial Times нашри хабарига кўра, ушбу сиёсатчи қочқинларни Грециянинг кимсасиз оролларига ёки Шимолий Африка ҳудудидаги ороллардан бирига жўнатишни таклиф этган.\nОлма-ота аэропортида фавқулодда ҳолат туфайли одамлар кўчирилди\nҚозоғистоннинг Олма-ота аэропортида симоб моддасининг қуйилиши оқибатида одамлар кўчирилди, дея хабар қилган BNews.kz агентлиги аэропорт матбуот-хизматига таянган ҳолда.\nTelegram’нинг янги версиясида ўйин ўйнаш имкони пайдо бўлди\nTelegram мессенжерида HTML5 базасидаги ўйинлар учун платформа пайдо бўлди. Бу ҳақда сервис блогида хабар берилди.\nФранция пойтахи Париж шаҳрида автомобилсозлик соҳасидаги йирик кўргазма бўлиб ўтаётгани ҳақида хабар қилинган эди.\nТайсон Фьюри фаолиятини якунлагани ҳақида эълон қилди\nБокс бўйича супероғир вазн тоифасида IBO, WBA ва WBO версиялари бўйича жаҳон чемпиони ҳисобланган британиялик Тайсон Фьюри фаолиятини якунлагани ҳақида маълум қилди.


— Кексаларга бунчалик эъзоз ва эҳтиром кўрсатилгандан кейин одам, албатта, юзга киради-да, болам. Беадад шукрлар бўлсин, болаларим, невараларим, эвараларим ардоғидаман. Бундан ташқари, маҳалладошларим, ҳамширалар, жамоат ташкилотлари вакиллари доимо ҳол-аҳвол сўраб туришибди. Кайфиятимни чандон кўтаришади. Шу маънода, умримнинг энг мазмунли даврини яшаётгандайман, — дейди отахон.\n— Шу кунларга етказганига шукр, — дейди сўзини давом эттириб Анвар ота. — Қариндош-уруғларнинг тўй-ҳашамлари, борди-келдиси, маҳалланинг тадбирлари, тўғриси, уларда қатнашсам, кучимга куч қўшилади. Кўрган-билганларимни ҳикоя қиламан. Зора, ёшлар тарбиясида, сал бўлса-да, нафим тегса, ўзимни янада бахтиёр ҳис қиламан.\nОтахон билан суҳбатлашиб, зерикмайсиз. Узоқ-яқин хотиралардан гоҳ шодланиб, гоҳи маъюсланиб сўзлайди. Берилиб эшитасиз, устоз — жонли тарихнинг ўзи.\n— Эҳ-ҳе, умрим давомида нималарни кўрмадим. Қўлга қурол олиб, оловли уруш майдонига кирганимда 18 ёшда эдим. Ота-онам бағридан чиқмаган содда-баёв бола эмасманми, жанггоҳлардаги манзаралар ҳамон ёдимда. Эсласам, одамнинг юраги увушиб кетади. Қўйинг, буларни гапириб ўтирмайлик. Бугунни куйламоқ керак. Тинч, осуда ҳаётимизни қанча қадрласак, шунча оз.\nДарҳақиқат, “Кексаларни эъзозлаш йили” Давлат дастурида ёши улуғ инсонларга ғамхўрлик кўрсатиш ва эътиборни кучайтириш, уларнинг ҳаёт даражаси ҳамда сифатини янада ошириш, 1941 — 1945 йиллардаги уруш ва меҳнат фронти фахрийларини манзилли ижтимоий ҳимоя қилиш ва қўллаб-қувватлаш юзасидан зарур чора-тадбирлар белгиланиб, ҳаётга изчиллик билан татбиқ этиб келинаяпти. Давлатимиз раҳбарининг 2015 йил 19 февралдаги “Ўзбекистон Республикаси фуқаролари — 1941 — 1945 йиллардаги уруш ва меҳнат фронти фахрийларини “Иккинчи жаҳон урушидаги ўалабанинг 70 йиллиги” эсдалик юбилей медали билан мукофотлаш тўғрисида”ги Фармонига кўра, Анвар отага ҳам юксак ҳурмат ва эътибор кўрсатилди. — Бундай эъзоз ва шараф учун Президентимизга мингдан-минг раҳмат, — дейди отахон.\nКўз тегмасин, Анвар ота ҳамон тетик. Қадди-қомати қирчиллама йигитнинг келбатини эслатади. Салмоқли панд-насиҳатлари, жойи келса, чўрткесар сўзлари кишини ўзига маҳлиё қилиб қўяди. Шунинг учун ҳам устознинг ҳузурига ошиқадиганлар кўп. Фарзандлар, набиралар, шогирдларининг бахту камолидан кўнгли тўқ. Боиси, уларнинг барчаси ҳаётда ўзининг муносиб ўрнини топиб, жамиятимиз, она-Ватанимиз равнақи йўлида хизмат қилмоқда.\nМазкур рукндаги бошқа мақолалар: « Сизга таъзим, сизга эҳтиром\tҲар сўзида ибрат мужассам »


Украина президентининг рафиқаси икки томонлама пневмония ташхиси билан касалхонага ётқизилди\n29 октябр 2020, Тошкент вақти: 18:57\nУкраина президенти Володимир Зеленский рафиқаси Олена билан парламент сайловида овоз бермоқда, Киев, 2019 йил 21 июли.\nЎтган ҳафта вужудида коронавирус инфекцияси аниқланган Украина президентининг рафиқаси Олена Зеленская икки томонлама пневмония ташхиси билан Киев касалхонасига ётқизилди. Бу ҳақда Украина президенти офиси матбуот хизмати маълумот тарқатди.\nХабарномада биринчи хонимнинг аҳволи “барқарор” экани, беморнинг кислород улашга эҳтиёжи йўқлиги айтилган.\nОлена Зеленская ўтган ҳафтадан бери ўзини ўзи яккалаб, муолажадан ўтаётган эди – ўша пайтда унда хасталик аломатлари зоҳир бўлган эмас. Президент Володимир Зеленский ва фарзандларида, 15 июнь ҳолатига кўра, коронавирус инфекцияси аниқланган эмас.\nПрезидент Зеленский аввалроқ “бу қўрқинчли эмас”лигини ўзи мисолида одамларга намойиш қилиш учун коронавирус юқтириб олишни хоҳлагани ҳақида билдирганди. Кейинроқ у бу фикрдан воз кечган.\nУкраина президенти карантин чораларини юмшатиш мамлакат иқтисодиётини қутқаришга ёрдам беради, деган фикрда ва у одамларни санитария меъёрлари, ниқоб режими ва ижтимоий масофаланишга чақирмоқда.\nСўнгги маълумотларга кўра, Украинада коронавирусга чалинганлар сони қарийб 32,5 минг нафарга, қурбонлар сони эса 912 кишига етган. Айни пайтда 14 мингдан зиёд бемор соғайиб кетган.


11:04 / 15.02.2020 1541 pdf Ўқиш режими + -\nТарихчилар Олмонияга Ислом динининг кириб келиши милоднинг саккизинчи асридан бошланган деб ҳисоблашади. Ўша пайтдаги Олмония ҳукмдори Улуғ Карл (Шарлеман) 797 ёки 801 йили аббосий халифалар билан дипломатик муносабатлар ўрнатишга киришган эди. Маълум бўлишича, ҳар икки томон ўз мамлакатларидаги озчиликни ташкил қилувчи дин вакилларига эътиқод эркинлигини кафолатлашган экан.\nШарлеман ҳукмдорлиги вақтида Иберия ярим оролининг каттагина қисми мусулмонлар назоратида эди. Улар Оврупанинг бу қисмида саккиз юз йилга яқин, то насронийлар Андалусияни эгаллаб олгунича ҳукмронлик қилишди. Саккизинчи ва ўнинчи асрлар оралиғида мусулмон араблар Корсика, Сардиния, Сицилия ва ҳатто Римга ҳам юришлар қилишди. Ислом қўшинлари жануб ва ғарбдан Пиемонт ва Бургундия орқали Рон водийига кириб боришди. Улар Швейцария Алпини эгаллаб, 952 йилдан 960 йилгача шу ерда қолишди. Кейинги улуғ юриш шимолдан бошланди, усмонли турклар 1453 йили Византия пойтахти Константинополни (ҳозирги Истанбул) қўлга киритишди. Бу Рим империясининг ҳалокати эди. Шундан кейин мусулмонлар таъсири кенгайиб, 1529 ва 1693 йиллари улар Болқон орқали Вена дарвозаларигача боришди. Кейинроқ Босния ва Албания Ислом билан шарафланди.\nЎн еттинчи асргача «турк хавфи» ва Истанбулнинг янги юришларидан қўрқув туфайли Олмония мусулмонлар билан муносабатлар ўрнатишга унча интилмади. 1701 йилга келиб вазият ўзгара бошлади. Шу йили султон Мустафо Иккинчи Пруссия қироли Фридрих Биринчининг тахтга ўтириши муносабати билан унга табрик йўллади.\nБу ташаббус иккала томон ўртасидаги муносабатларни анча-мунча яхшиланишига туртки бўлди. Герцог Курляндский қирол Фридрих Биринчига урушда асир олинган 120 нафар мусулмон татарни тортиқ қилганида олмон ҳукмдори уларнинг намоз ўқишлари учун алоҳида хона ажратди. 1712 ва 1786 йиллар орасида тахтда бўлган Фридрих Иккинчи ҳам бошқа динлар қатори Исломга бағрикенглик билан муносабатда бўлди. Габсбургларга қарши ўлароқ у Усмонлилар салтанати тимсолида ўзига янги иттифоқчи топди.\nШундан кейин дипломатик муносабатлар ўрнатиш бошланиб кетди. 1763 йилнинг 9 ноябрида турк элчиси Аҳмад Расми афанди немислар кўзи ўрганмаган ғаройиб кийимдаги етмиш уч нафар аъёни билан Берлинга кириб келганида шаҳар аҳолиси уларни қизғин қутлади. Бундай эҳтиромдан қаттиқ ҳаяжонланган ва бироз ўнғайсизланган элчи султон Мустафо Учинчига: «Берлин аҳолисининг Пайғамбаримиз Муҳаммад алайҳиссаломга ҳурмати чексиз ва Исломни қабул қилишга тайёрлигини айтишдан ҳам қўрқмаяпти», – деб нома юборди.\n1798 йили вафот этган турк элчисини мамлакатни 1770 – 1840 йиллари бошқарган Фридрих Учинчи Ислом талабларига кўра дафн этишни буюрди. Шундай қилиб, Олмонияда туркларга ажратилган биринчи ер Берлиндаги Ислом қабристони бўлди.\nКейинчалик Ислом ҳазораси ва маданияти немисларнинг маънавий ҳаётига ҳам чуқур таъсир ўтказди. Машҳур олмон шоирлари Готхолд Лессинг ва Иоганн Гёте Ислом билимдонлари ва унинг куйчилари бўлишган. Машҳур файласуф Гегелнинг ҳам Ислом динига шавқи баланд эди. Вена бастакорлари турк мусиқаларидан илҳом олишарди. Моцарт ўз операсига мусулмон оҳангларини олиб кирди, Гайдннинг «Турк марши» ҳам машҳур бўлиб кетди. Меъморлар ҳам араб-ислом анъаналарига мурожаат қилишга киришишди.\n1889 йили кайзер Вилгельм Иккинчи Истанбулга борди, орадан тўққиз йил ўтиб эса ўша пайтда усмонлилар қўл остида бўлган Қуддус ва Дамашққа сафарга чиқди. Дамашқда 1187 йили Қуддусни салибчилардан қутқарган Салоҳиддин Айюбий қабрини зиёрат қилди. Бу ерда олмон ҳукмдорининг табриги ва мусулмон қаҳрамони жасорати олдидаги ҳайратига жавобан маҳаллий имом: «Кайзерни, олмон салтанатини ва барча немисларни Аллоҳ паноҳида асрасин», – дея дуо қилди. Шундай бошланган ҳамкорлик иккинчи жаҳон урушида Олмония ва Туркияни иттифоқчи сифатида бирлаштирди.\nУрушдан кейин Ғарбий Олмонияни тиклаш учун таклиф қилинган мусулмон ишчилар мамлакатнинг диний қиёфасини ўзгартириб юборишди. 1961 йилдан бу ерга турк ёллама ишчилар кела бошлашди, орадан икки йил ўтиб марокашликлар, яна шунча вақт ўтгач эса тунисликлар ҳам ишлагани келишди. Ишга қабул қилишнинг тўхтатилиши ҳам, оила билан келишга қарши чекловлар ҳам мусулмон ишчилар оқимини тўхтата олмади. Кейинчалик улар сафига Ироқ, Эрон, Афғонистон ва Бўснадан келган қочоқлар ҳам қўшилди.\nҲозир Олмонияда турли маълумотларга кўра, уч миллиондан тўрт миллионгача мусулмон истиқомат қиляпти. Буларнинг бир миллионигина туб аҳоли вакили, қолганларни асосан турк ва бошқа миллат ишчилари ташкил этади.\nКейинги ярим аср мобайнида немис ташкилотлари жамиятда рўй бераётган ўзгаришларни эътибор билан кузатиб турибди. Ҳукуматнинг Исломга нисбатан қаттиққўллик билан муносабатда бўлишини танқид қилаётганлар эса мўътадил кайфиятдаги мусулмонларга таяниб, умумий келажакка асос солиш мумкинлигини эътироф этишмоқда.\nОлмониядаги Марбург университети Ислом фанлари профессори\n(«Der Spiegel» журналидан)\n«Ҳилол» журналининг 10-сонидан\n08:00 / 15.02.2020 1685\n13:45 / 15.02.2020 1495\nСаволАссалому алайкум Ҳурматли устозлар, Расулуллоҳ соллаллоҳу алайҳи васаллам қарздор одамга жаноза ўқимаганлар деб эшитган эдим. Шу қанчалик рост Фирибгар давоми...\n439 15:00 / 18.11.2020\n1843 08:39 / 02.04.2020\nАбул Аъюн айтади .Байтул Мақдис ҳовлисида Холид ибн Язид ибн Муовия билан бирга эдим. Бир ёш йигит келиб, Холидга салом берди. Холид унинг саломига алик олгач, у давоми...\n707 08:00 / 04.12.2019\n1083 08:00 / 05.12.2020


Иқтисодиёт 12:21 / 26.11.2021 11890\nОсиё тараққиёт банки Тошкент вилоятида оқова сувларнинг интеграциялашган бошқарув тизимини ривожлантиришга кўмаклашиш учун 161 миллион доллар миқдорида кредит ажратишни маъқуллади, деб хабар берилди ОТБ сайтида.\nЛойиҳа доирасида Оҳангарон, Олмалиқ, Ангрен, Бекобод, Чирчиқ, Янгийўл ва Чиноздаги марказлашган оқова сув тизимлари модернизация қилинади. Лойиҳа тозалаш иншоотлари ва канализация тармоқларини қуриш ҳамда реконструкция қилиш, 800 мингдан ортиқ аҳоли учун сув ҳисоблагичларини ўрнатиш ишлари қўллаб-қувватланади.\nШунингдек, Чиноз, Янгийўл ва Зангиота туманларидаги 70 та аҳоли пунктларида 136 минг аҳолига септиклар ўрнатилиб, марказлаштирилмаган канализация тизимидан фойдаланиши таъминланади.\n«Ушбу лойиҳа сув ва канализация бошқаруви учун сунъий интеллект, масофавий датчиклар каби рақамли технологияларни ўз ичига олган ақлли ечимларни намойиш этади», деди ОТБнинг шаҳарсозлик бўйича катта мутахассиси Чон Хо Ким.\nБундан ташқари, ОТБ институционал ислоҳотларни амалга ошириш учун 800 минг АҚШ доллари миқдорида техник ёрдам гранти ажратади.\n23:15 / 22.01.2022 6131\n22:20 / 22.01.2022 3986\n20:42 / 22.01.2022 3734


ДОРИ ВОСИТАЛАРИНИ ЎЗ ВАҚТИДА ИЧМАСЛИК ОРГАНИЗМГА ҚАНДАЙ ТАЪСИР ЭТАДИ.\nОрганизмнинг хар бир хужайраси вақт ўтишини, кун ва туннинг алмашиниб туришини сезиб туради. Инсониятнинг кундалик режими хронологик томонидан белгилаб берилган, яъни фаоллик даври, дам олиш даври, овқат ейиш даври ва дори воситаларини қабул қилишнинг ўз белгиланган вақти бор.\nКун давомида организмнинг дори воситаларига ва уларнинг дозаларига сезгирлиги хар хил бўлади. Доимий равишда ушбу дори препаратларини сўрилиши, организмда тарқалиши ва чиқарилиши интенсивлиги ўзгариб туради.\nШунинг учун белгиланган дори воситаларини қаътий тартибда врач кўрсатмаси ёки дори воситаси билан бериладиган йўриқнома қоидаларига амал қилган холда ичиш керак. Бу қоидаларга амал қилмаслик, кўрсатилган вақтда ва ичиш мумкин бўлган суюқлик билан ичмаслик кутилган натижани бермайди. Овқатланишдан бир соат илгари деб ёзилган пайтда, кўпчилик пациентлар овқатда ярим соат илгари ёки бевосита овқат махалида қабул қилади. Кечки пайт дейилган дорилар эрталаб ёки кундузи ичилади. Булар хаммаси нотўғри хисобланиб, дориларни ўз вақтида ичиш катта ахамият касб қилади. Масалан: Кобавит препарати тиббиётда жигар хужайраларини тиклаш, қон кўпайтириш ва ошқозон яраларига қарши қўлланилиб, овқат истеъмол қилишдан 1,5-2 соат илгари буюрилади. Бу давр хам жигар, хам ошқозон учун тинч, дори воситаларига сезгир давр хисобланиб, шу пайтда ичилган препаратнинг фойдали таъсири юқори бўлади. Бу препаратни овқат ейишдан 0,5 соат илгари ёки бевосита овқатланиш пайтида қабул қилинганда кўзланган эффектнинг ярмини хам олинмайди.\nМаълум бир дорининг ўзи куннинг хар хил пайтида турлича таъсир этади. Мисол учун, амфетамин препаратини каламушларга таъсири ўрганилаётганда: бу дори препаратини кеч соат 24-00 да берилганда каламушларнинг 78% халок бўлади. Худди шу дорини эрталаб 6-00 да берилганда эса бу кўрсаткич бор йўғи 6% ни ташкил этади. Бунинг сабаби каламушлар жигарининг суткалик ритми, яъни амфетамин кечки пайт тезлик билан метаболизмга учраса, эрталаб бу жараён анча секин кечади.\nДори препаратларни тавсия этилаётганда аъзоларнинг суткадаги энг фаол даврини инобатга олиш керак. Чунки бу ушбу дориларни дозасини камайтиришга, доривор эффектини кучайтиришга ва ножўя таъсирларини камайишига замин яратади.\nДориларни буюраётганда уларнинг таркибига кирувчи компонентларни организмда хам синтезланишини хисобга олиш зарур. Шунда ушбу моддалар организмга энг керак бўлган вақтда тушиши таъминланади. Масалан меъда ости бези ферментлари овқат махалида ичилади.\nИнсоннинг кун давомидаги биоритми дори воситаларини қабул қилишни оптимал вақтларини белгилаб беради. Яъни соғлом ва бемор одамларнинг биоритмлари бир-биридан фарқ қилади. Шу сабабли дори препаратларини қабул қилишнинг ягона қоидалари мавжуд эмас. Индивидуал биоритмни хисобга олган холда дори воситаларини қабул қилиш графигини даволовчи врач белгилайди.\nКайси дори препаратлари гурухини қай махалда ичиш кераклиги хақидаги батафсил маълумот кейинги мақолаларда берилади.\nАвгуст 22, 2017 1850 1 Рукн ФАРМАКОЛОГИЯ\nЭНГ КЎП СОТИЛАДИГАН 10 ТА ДОРИ ВОСИТАСИ РЎЙХАТИ...\nАвг 21, 2017 2323\nДОРИ ВОСИТАЛАРИНИ ҚАЙСИ ШАРБАТЛАР БИЛАН ИЧИБ БЎЛМАЙДИ?...\nАвг 20, 2017 1944\nДОРИ ВОСИТАЛАРИНИ ЯРОҚЛИЛИК МУДДАТИ ТУГАГАНДАН СЎНГ ҚАНЧАГАЧА ҚЎЛЛАШ МУМКИН?...\nАвг 17, 2017 1572


Дорихоналарда бу касалликка қарши оддий дори воситалари учрайди | АгроОлам.Uz\nБош саҳифа Паррандачилик Дорихоналарда бу касалликка қарши оддий дори воситалари учрайди\nДорихоналарда бу касалликка қарши оддий дори воситалари учрайди\nЎнта товуқ боқаётган эдим, бир кечада ҳаммаси нобуд бўлди ёки қўшнини товуқларига ўлат келган экан паррандаларимизга юқиб қолди, деган сўзларни қишлоқ аҳли орасида тез-тез эшитамиз.\n– Тадбиркорлик билан шуғулланиб, 200 та товуқ парваришладик, – дейди биология фанлари номзоди Абдухолиқ Алимардонов. – Ҳар куни ўртача 180 тухум оламиз. Бозорга етказиб берамиз, қўшниларга сотамиз. Уларни сермаҳсул бўлиши ва касалликлардан ҳимоя қилишда эмлашга алоҳида эътибор бериш керак. Ўлат касали парранда учун анча хавфли. Лекин, дорихоналарда бу касалликка қарши оддий дори воситалари сотилади. Баҳорда ва кузда паррандаларни бурнига икки томчи томизиш керак. Бир флаконида ўн минг доза бўлади. Бу бутун маҳалладаги товуқларни эмлашга етади. Энг ёмони, агарда сиз эмлаган бўлсангиз-у қўшни эмламаса касаллик юқади. Шунинг учун бу борада ҳамжиҳатлик зарур.\nЎзбекистон фермер, деҳқон хўжаликлари ва томорқа ер эгалари кенгаши ва Иcроилнинг “Mirta Investment Company” ҳамкорликда ўтказган семинарда бу борада янги дори воситалари таклиф этилди.\n– Замонавий лабораториямизда паррандалар учун ўндан зиёд биологик вакциналар тайёрланади, – дейди Исроилни “Biovac” компанияси раҳбари Геворкян Арам. – Қарийб йигирма йилдирки, Африка, Лотин Америкаси ва Евроосиё мамлакатларига вакцина экспорт қиламиз. Ўзбекистон бозорларига кириб келганимизга эса ўн йилдан ошди.\nСеминарда паррандаларни парваришлаш, кўпайтириш ва уларнинг турли касалликларига қарши кураш борасидаги қатор маърузалар тингланди.\nЭнг қизиғи, жўжалар сомон ёки ўтларни еса ошқозони касалланиши, уларни қуруқ жойда сақлаганда унли маҳсулотларни бермаслик, қуёш нури етишмаслигидан Д витамини тансиқлиги юз бериши шу боис яшил озуқалар билан боқиш кераклиги ҳақида ҳам билиб олдик.\nСайёра Шоева, uza.uz\nСовуқга чидамли ва шарбат навларини ўз ичига оладиган замонавий анор навлари 1000 UZS


БАЙРАМ КУНИ АЁЛЛАР УЧУН ЭНГ ЯХШИ СОВҒА? 08.03.2014 09:20\n1. Илк марта қачон 8 мартга совға олгансиз ва у нима эди?\n2. Байрам куни нимани ҳис қиласиз?\n3. Илк марта фарзандингизданг олган совғангиз?\n4. Турмуш ўртоғингизни шу куни қилган ўзгача бир сюприз совғаси?\n5. Аёл киши учун энг яхши совға, нима деб ўйлайсиз?\n1. Биринчи марта 8 мартга қачон, қандай совға олганлигим ёдимда йўқ, эслай олмайман, тўғриси, чунки, жуда кўп совғалар оламан.\n2. Бу куни ўзгача бир нарсани ҳис қилмайман. Мен учун 8 марта оддий байрам. Мен байрамлардан Янги йилни кўпроқ яхши кўраман.\n3. Ўғлим Солиҳ 5-6 ёшларида қоғоздан аппликация қилиб, гул ясаб менга совға қилган. Бу мен учун ҳам кутилмаган, ҳам қувончли ва энг эсда қоларли совға бўлган! Уни ҳалигача, асраб қўйганман, чунки бу фарзандимнинг менга бўлган илк совғаси, меҳри ифодаси, эътибори эди! Солиҳ ҳозир ҳам менда жуда чиройли ва романтик совғалар қилишни жуда яхши кўради.\n4. Турмуш ўртоғим жиддий, мулоҳазали инсон. У киши доим керакли ва буюмлар ҳадя қилишни ёқтирадилар. 8 мартга менга қилган энг биринчи совғалари, бу олмос кўзли узук бўлган. Лекин, у кишининг ёнимдалиги ва бахтли эканлигимиз, мен учун энг қадрли, тақдир туҳфаси, деб биламан.\n5. Аёл киши учун энг яхши совға бу, менимча, яхши кайфият! Чунки, қандай қимматбаҳо совғалар қилманг, ҳаттоки осмондан юлдузни олиб берсангиз ҳам, шуни яхши кайфият билан тақдим қилмасангиз, ёки ўзингизни ҳам кайфиятингиз яхши бўлмаса, қандайдир татимайди. Шунинг учун ҳам, энг яхши ва энг катта совға, менимча, ҳамиша яхши кайфият, муҳаббат ва эътибор! Ҳар қандай қимматбаҳо совғалар, буларнинг ўрнини боса олмайди, ўйлайманки, ҳар қандай аёл менинг фикримга қўшилади.\nАктриса Райҳон Уласенова\n1. Албатта, уйда яқинларнинг совғаларидан ташқари, мактабда ўқиётган вақтимда синфдошлар байрамда гуллар, торт совға қилишарди.\n2. Шу куни байрамона кайфиятни ҳис қиламан! Чиндан ҳам гўзал байрам.\n3. Ўғлим Азизбек 2 ёшида пластелиндан ўйинчоқ ясаб совға қилган! Мен учун жуда қувончли бўлган. Ҳали ҳануз дадасидан биринчи бўлиб, менга совға олиб яшириб қўяди. Мен ширинликни ёқтирганим учун, ширинлик олишга ҳаракат қилади.\n4. Ҳар сафар кутилмаган сюпризлар қиладилар. Бу гал ҳам қандай сюприз қилишларини кутяпман! Ўтган йили, 8 март арафасида, менга “Келинлар либоси” салонини совға қилганлар!\n5. Энг яхши совға, бу яхши кайфият, деб ўйлайман. Нафақат, байрам куни, балки ҳар куни! Чунки, совғалар, буюмлар келади-кетади, ширинликлар ейилади, гуллар вақти келиб сўлийди! Лекин, яхши кайфият нафақат инсонга нафақат куч бағишлайди, балки яхши таъсир қилади! Шунинг учун ҳам, менимча, энг яхши совға, бу эрталабдан кайфиятнинг яхши бўлиши!\nХонанда Гули Асалхўжаева\n1. Болалигимда ёдимда қолгани, дадамлар доим 8 март байрамидан олдин совғалар олиб келиб, яшириб қўйган бўлардилар ва байрам куни бизни табриклардилар. Биринчи ёдимда қолгани, дадам шу куни жуда чиройли қўғирчоқ ҳадя қилганлар!\n2. Шу куни аёлларга бўлган эътибор, айниқса, оилангиз, яқинларингиз томонидан эътиборни ҳис қиласиз! Мен бу куни совға кутмайман. Байрам совға учун бўлмайди-ку. Барибир байрам куни ўзингизни бошқача ҳис қиласиз.\n3. Фарзандларимдан олган илк совғам, иккинчи фарзандим Жавоҳир 2 синфда ўқиётган вақтида, мактабига берган пулларимдан йиғиб, менга тошли билакузук ҳадя қилган! Жуда хурсанд бўлганман, чунки фарзандим, мени хурсанд қилиш учун сотиб олганига қувонганман. Ҳалигача, асраб қўйганман.\n4. Бизнинг оилада қиз бола йўқ. Турмуш ўртоғим ўзлари, шу куни менга сюприз қилиб, зўр таом пишириб берадилар!\n5. Аёл киши учун энг катта совға, бу оиласининг тинчлиги! Оиласи тинч бўлса, фарзандлари соғ-саломат, умр йўлдоши ёнида эканлиги, оиласининг бахти, фарзандларининг камолини кўриш, энг биринчи, катта ва яхши совға, деб ўйлайман!\nРаъно Шодиева актриса\n1. Мактабда шундай одат бор-ку, синфдошлар ҳаммаси пул йиғиб, қизларга совғалар олиб, ҳадя қилишарди. 5 синфдалигимизда, синфдошлар шу одатга амал қилиб, қизларга будильник соат совға қилишган. Ўша пайтда шундай соатлар энди урф бўлганди.\n2. Тўғрисини айтсам, ҳеч нарсани кутмайман. Чунки, турмуш ўртоғим ҳеч қачон мени хафа қилмаганлар. Ҳар гал байрам, байрамдек ўтади. Айниқса, туғилган кун, аёллар байрами энг олий даражада ўтади! Шунинг учун, бу нарсани ўйлашим ҳам шарт эмас! Биламан, доим зўр ўтади, ўзимга ёқадиган совғалар қиладилар. Бунга шубҳа ҳам қилмайман.\n3. Аёл киши ҳар доим фарзандидан биринчи қадамини, биринчи сўзини ва ўзи кичик қўлчалари билан биринчи ясайдиган нарсасини доим кутади. Менинг ҳам фарзандларим илк марта, боғчада, қўлларига клейлар ёпишиб, ўзининг кичик қўлчалари билан тайёрлашган совғаси, открытка, рангли қоғоздан қилинган лола гуллар, мен учун жуда қадрли бўлган! Мен фарзандларимнинг шундай совғаларини йиғаман ва ҳалигача сақлаб юраман.\n4. Ҳар доим сюрпризлар қиладилар. Менга ёққани, ҳомиладор вақтимда, 8 март куни мени кайфиятимни кўтариш учун, турмуш ўртоғим, соат тонгги 06.00 дан қўшниларим билан кўпчилик бўлишиб, ётоғимга кириб, қоғоз салютлар отишиб, табриклашган! Турмуш ўртоғим шундай кутилмаган сюпризлар қилишни жуда яхши кўрадилар.\n5. Аёл киши учун энг яхши совға, бу эътибор! Ёдимда, ўзим онамларга, акам билан шундай бир ўзгача совға қилганмиз. Ўшанда, мен 8 ёшларда эдим. Акам эса, мендан 3 ёш катта. Ойимлар ўша вақтда жуда кўп сафарларда бўлардилар. Биз акам икковимиз ойим йўғида, уйларни ўзимиз яхшилаб, тозалаб, ўзимиз қўлдан келганча, чиройли қилиб безатиб, кечки овқат тайёрлаганмиз! Акамнинг ўзлари, чиройли кийиниб, онам учун официант бўлиб, хизмат қилганлар. Мен эса, ошпаз бўлганман, худди ошпазларга ўхшб кийиниб ҳам олганман! Кечки овқатдан сўнг, онам учун акам иккимиз концерт кўрсатганмиз! Онам жуда хурсанд бўлганлар! Ўзи ота-онам доим бизга, “қўлингиздан келган совғани қилинглар, ўзингиз фантазиянгизни ишлатиб, ўйлаб совға қилинглар” дейишади. Биз ҳам, шунга амал қилганмиз. Ҳозир мен ҳам фарзандларимга худди шундай дейман. Ўғлим ҳозир 16 ёшда ва совғаларни барибир сотиб олади. Қизим эса, ҳалигача ўзи ўз қўли билан, ўйлаб, тайёрлаб совғалар қилади.\n1. Мактабда ўқиётган вақтларимизда, синфдошлар қизларга катак дафтарлар совға қилишарди. Биз мактабда ўқиётган вақтлар совға бериш, унчалик ривожланмаганди, десам ҳам бўлади. Кичкинагина қуёнчалар бўларди. Ундай катта совғалар, ўйинчоқлар, атирлар бериш йўқ эди! Бунақа нарсалар бериш, уят ҳисобланарди.\n2. Байрамлардан мен 8 мартни бошқача кутаман. Шу куни ҳаттоки, жонсиз нарсалар ҳам, аёлларнинг кўнглини олишга, қувонтиришга шай бўлиб, қараб тургандек туюлади. Айниқса, 8 марта деганда, кўз олдимга фақат лола келади. Ҳамма гуллар чиройли, лекин мен учун лола гулидек нафис гул йўқ! Лола, ҳамма гуллар каби қишин-ёзин бўлмайди. Бир чиқадию, ўз гўзаллигини намойиш қилиб, ўзини эслатиб қўяди. Лекин, ўшанда ҳамманинг эътибори унда бўлади. Гуллар кўп бўлса ҳам, айнан Лолани оласиз! Чунки, Лола кам. Лолани аёл кишига ўхшатаман.\n3. Илк марта Муҳаммадсодиқ ўғлим, менга боғчада, қоғоздан сават ичида гул ясаб келган! Болам боғчага 1 ёшу 10 ойлигида чиққанди, 2 ёшга тўлар-тўлмас, 8 март куни келиб қолиб, боғчада боғча опалари билан шу совғани ясаганди. Шу совғани ҳалигача сақлаб қўйганман! Ўша куни келиб, ўз қўли билан “Ойижон, байрамларингиз билан!” деб табриклаганда, жуда бошқача бўлган!\n4. Мен ҳар қандай совғадан ҳам кўра, гулларни кўпроқ яхши кўраман! Аёл кишига нималар ёқмайди? Тўғри, чиройли совғалар ёқади. Аммо, гулнинг ўрни бошқача! Энг асосан, гул! Ҳамма нарсанинг ўрнини босадиган нарса, бу гул! Икки оғиз ширин сўз! Ҳали ҳеч ким табрикламай туриб, сизни табрикласа, бундан бошқа нарса керак эмас! Турмуш ўртоғим буни биладилар. Ҳаттоки, аввал сал аразлашиб, қолган бўлсак ҳам, байрам уни ярашиб, албатта, гул ҳадя қиладилар!\n5. Авваламбор, ширин сўз! Ҳамда, бир дона бўлса ҳам, гул! Бир дона гулни, ширин сўз билан, “аёлим, мана бу сенга” деса, бошқача бўлади. Тўғри, бир хиллар тилла тақинчоқ, буни, уни олиб беринг, дейишади. Лекин, мен бундай нарсаларга қизиқмайман, тўғриси. Менга кўпроқ ошхона жиҳозлари маъқул. Лекин, байрамми, бошқа кунми, ширин сўз билан, бир дона гул, яхши совға, кайфиятингиз ҳам кўтарилади.\n1. Биринчи марта 8 мартга совғани болалигимда дадамдан олганман. Оппоқ, юмшоқ айиқча совға қилганлар.\n2. Шу куни мен ўзимни ўзгача ҳис қиламан! Ажойиб кун! Мен байрамларни ёқтираман. Айниқса, Мустақилликни, салютлар отилишини яхши кўраман.\n3. Қизчам эндигина 4 ёшга тўлди. Ҳали совға қилишни билмайди.\n4. Менга антиқа совғалар ёқади, масалан, тилларанг қафасдаги қуш ёки аквариумда балиқча. Баъзи аёллар, тилла, машина ёки қимматбаҳо буюм, дейишлари мумкин. Лекин, мен бу нарсаларни турмушга чиқишимдан аввал кўриб бўлганман, ўзимни ҳам сотиб олишга қурбим етади. Шунинг учун ҳам, мени ҳайратга соладиган совғаларни ёқтираман. Майли, қимматбаҳо бўлмасин, аммо, антиқа, мени ҳайратга соладиган ва мен кўрмаган совға бўлсин! Афсуски, турмуш ўртоғим менга бундай совға қилмаганлар.\n5. Аёл киши учун энг яхши совға? Мен учун яқинларимнинг доим ёнимда бўлишлари, соғ-саломат ва бахтли эканликлари, энг катта совға!\nКамола Орипова дизайнер (хонанда Мўмин Ориповнинг рафиқаси)\n1. Мактабда ўқиётганимда, 7 синфлигимда синфдошлар кружка билан гул совға қилишган.\n2. Бу куни хурсандчиликни ҳис қиламан. Ҳамма аёлларни чиройли ва бахтли бўлишларини ҳоҳлайман ва ният қиламан. Барибир бу кун аёлларнинг байрами, хурсандчилик, баҳорий кайфият, деб биламан. Шу куни ҳар бир аёл, қиз бахтли бўлишини чин дилдан ният қиламан!\n3. Ўғлим Билолхўжа ўтган йили Бувисининг бошчилигида гулдаста совға қилган! Ўғлимни биринчи байрамга қилган совғасидан жуда қувонганман.\n4. Мўмин акамлар билан энди бир-биримизни ёқтиришимизни бошлаган вақтлар, ҳали бир-биримизни ёқтиришимизни билмас эдик ҳам. Жуда чиройли дамлар эди. Ўшанда, менга бир дона катта голланд атиргулини ҳадя қилганлар! Энг қадрли ва ёдимда қолган совға ўша бўлган! Чунки, бу Мўмин акамларни менга қилган илк совғаси эди! Оилавий ҳаётимизда ҳар бир кун байрам эди, шунинг учун бирор кун бир алоҳида кун бўлиши, байрам бўлиши шарт эмас эди! Бир-биримизни жуда қадрлардик. Лекин, бир гал жуда бир ўзгача сюрприз қилганлар, “Қозоғистонга гастролга кетдим” деганлар, гастрол қолдирилиб, кетмай қолганлар ва эшигимнинг олдида турганлар. Мен эса, ишонмаганман! “Алдаяпсиз, ахир кетгансизу” десам, “Эшик тагида турибман” деганлар. Кейин қарасам, ростдан ҳам турган эканлар! Қувониб кетганман.\n5. Энг яхши совға аёл киши учун, бу эътибор!\nЗамира Бешимова актриса\n1. Агар уйдагилардан олган совғаларимни ҳисобга олмаса, 5 синфдалигимда мактабда синфдошларим, ҳамма қизларга гул билан кичкина-кичкина ўйинчоқлар совға қилишган. Уйдагилардан эса, 3-4 ёшимдан буён совға олиб келаман. Ойимлар байрамда, албатта нимадир совға қиладилар.\n2. Бу куни менга оилавий байрам, доим ойимлар билан бирор ерда ўтирамиз. Бу куни байрамни ҳис қиламан. Аёл эканингизни ҳис қиласиз ва ўз яқинларингизни кўнглини олишга ҳаракат қиласиз.\n3. Фарзандим Шокиржон 2 ёшлигида боғчада боғча опалари совға открытка ясаттиришган эди. Ўшани совға қилган, жуда хурсанд бўлганман. Уни рамкага солиб, фарзандимнинг биринчи совғаси, деб сақлаб қўйганман!\n5. Совғани қиймати эмас, сиз учун ўйлаб, қидириб, айнан Сизга ёқадиган нарсани олиб келинганлигини ўзи энг катта совға, деб ўйлайман. Чунки, 5 дақиқа қолганда, шунчаки сотиб олинган энг қиммат совғадан кўра, 2-3 ойлаб тайёрланган, ўз қўли билан ясалган, ёки ўйлаб қилинган совға қадрлироқ бўлади, деб ўйлайман. Сизга мос келадиган, кўнглингизга яқин совға бўлса, кўпроқ эсингизда қолади. Шу Инсон мен учун шу нарсани тайёрлабди, деб эслаб юрасиз. Ўзим боғча вақтларида, нималардир чизиб, ясаб онамларга совға қилардим. Мактаб вақтларида эса, овқатланишга берилган пулларни йиғиб, катта гулдаста сотиб олиб, совға қилганман.


AnTuTu: Андроид-смартфонларнинг янги «қирол»и чиндан ҳам Apple’нинг сўнгги флагманларидан зўрми? - Terabayt.Uz\nAnTuTu: Андроид-смартфонларнинг янги «қирол»и чиндан ҳам Apple’нинг сўнгги флагманларидан зўрми?\nLenovo компанияси яқинда ўзининг янги флагмани – Z5 Pro GT моделини расман тақдим этди. Ушбу қурилма энг илғор Андроид-процессор – Snapdragon 855 базасида ишлайди.\nAnTuTu дастурчилари ҳам Z5 Pro GT моделининг самарадорлиги барча Android-смартфонларникидан устунлигини таъкидлашди. Аммо бу флагманнинг Apple смартфонларидан кучлироқ эканлигини шубҳа остига қўйишди.\nЎҚИНГ: AnTuTu рейтинги: энг оммалашган Android-смартфонлар ва айримларининг Terashop.uz’даги нархлари\nҲамма гап шундаки, AnTuTu иловаси Android тизимли қурилмаларнинг самарадорлигини iOS’дагидан бошқачароқ усулда ҳисоблайди. Бенчмарк вакилларининг сўзларига кўра, аслида қай бири – Lenovo Z5 Pro GT ёки iPhone XS самарадорлиги юқори эканини аниқлашнинг имкони йўқ. Лекин хитойликларнинг ушбу флагмани чиндан ҳам зўр натижа кўрсатгани аниқ.\nЭслатиб ўтамиз, Lenovo Z5 Pro GT модели Snapdragon 855 процессорига ва нақ 12 гигабайтлик тезкор хотирага эга илк смартфондир. Хитойда унинг савдоси 15 январдан бошланади, аммо бошқа мамлакатларга расман савдога чиқарилиши борасида маълумот йўқ. Terashop.uz интернет-дўконимизда эса 2 199 000 сўмдан бошланувчи нархларда жами 37 номдаги iPhone’дан бирини сотиб олиш, шунингдек, баҳоси 599 000 сўмдан бошланган, жами 115 хил Android-смартфон орасидан истаганингизни харид қилиш имкони бор.\nЎҚИНГ: Xiaomi Redmi’лар «кушанда»си – Face ID ва ромсиз экранли, ҳамёнбоп Meizu C9 энди Ўзбекистон бозорида!\n#AnTuTu #Apple #Lenovo #Android смартфон #тест #Apple iPhone Xs #Apple iPhone Xs Max #Lenovo Z5 Pro GT


Бу жаҳон иқтисодиётида ўсиш суръатлари жуда суст бораётгани билан изоҳланмоқда. Таҳлиллардан маълум бўлишича, сўнгги уч ой ичида “қора олтин” қиймати 20 фоиз тушиб кетди. Ушбу маҳсулот охирги бор 2010 йилда ана шундай паст баҳода сотилган эди.\nМазкур ҳолатга қарамай, Нефть экспорт қилувчи мамлакатлар ташкилоти (ОПЕК)га аъзо давлатлар маҳсулот қазиб олиш ҳажмини қисқартириш ҳақида ўйламаяпти. Масалан, энг йирик ишлаб чиқарувчи — Саудия Арабистони углеводород хом ашёси нархи 80 АҚШ долларига тушган тақдирда ҳам, бозордаги мавқеини бой бермаслик учун икки йил давомида мазкур қийматда маҳсулот етказиб беришга тайёрлигини билдирган. Кувайт нефть вазири эса маҳаллий матбуотга берган интервьюсида 76-77 АҚШ долларини ҳам мақбул баҳо, дея таъкидлаган.\nМукофотга лойиқ кўрилган тадқиқот\nФранциялик олим Жан Тироль Нобель мукофотининг иқтисодиёт йўналишида ғолиб сифатида эълон қилинди.\nТулуза университети мутахассиси бозорни бошқариш йўналишида олиб борган тадқиқоти учун ана шундай юксак эътирофга лойиқ кўрилган.\nАйтиш жоизки, мазкур мукофотнинг иқтисодиёт бўйича ғолиби Альфред Нобель жамғармаси ҳисобидан тақдирланмайди. Чунки ушбу йўналиш 1969 йилда Швеция Марказий банки томонидан олим шарафига ташкил этилган. Молия муассасасининг маълум қилишича, жорий йилги мукофот пули 880 минг еврога тенг.\nИндонезия соҳилларида зилзила юз берди.\nКучи 5,3 баллга тенг бўлган ер силкинишининг маркази Банда денгизида, Саумлака шаҳридан 224 километр шимоли-ғарбда қайд этилган.\nТабиий офат цунами келтириб чиқармаган. Жабрланганлар ва вайроналар ҳақида маълумотлар йўқ.\nНью-Жерси штатидаги кимёвий заводда портлаш рўй бергани натижасида уч киши тан жароҳати олди.\nБундан ташқари, атрофга кўп миқдорда зарарли моддалар тарқалган. Шу боис маҳаллий маъмурият фуқароларни иложи борича деразаларни очмасликка ва кўчага чиқмасликка чақирган.\nМунаки шаҳрида жойлашган “Crest Foam Industries” компаниясига тегишли ушбу корхонада портлаш нимадан келиб чиққани маълум эмас. Бунга ойдинлик киритиш мақсадида завод фаолияти вақтинча тўхтатилган.\nМазкур рукндаги бошқа мақолалар: « Тўфон оқибати\tОсиё кубогидаги ажойиб ғалаба »


Ишсизлик даражаси 11,1 фоизгача камайди — KMODS\nPosted on 16.11.2020 Author admin\tКомментарии к записи Ишсизлик даражаси 11,1 фоизгача камайди отключены\nЎзбекистонда январь-сентябрь ойларида ишсизлик даражаси 11,1 фоизни ташкил этиб, йилнинг биринчи ярим йиллигига нисбатан 2,1 фоизга камайди, дея маълум қилди Бандлик ва меҳнат муносабатлари вазирлиги ахборот хизмати\nХабар берилишича, сентябрь ойида республиканинг 108 та шаҳар ва туманларида Бандлик ва меҳнат муносабатлари вазирлигининг Республика аҳоли бандлиги ва меҳнатни муҳофаза қилиш илмий маркази томонидан ижтимоий сўров ўтказилган. Тадқиқот давомида 490 та ўзини-ўзи бошқариш органлари, 4,9 мингта уй хўжаликлари ҳамда 26 минг нафар фуқаролар қамраб олинди.\n2020 йилнинг январь-сентябрь ойларида меҳнат ресурслари сони 19 млн 121,3 минг кишини ташкил этиб, 2019 йилнинг шу даврига нисбатан 100,7 фоизга ёки 135,5 минг кишига ошган.\nИқтисодиёт тармоқларида банд бўлганлар сони 13 млн 205,2 минг кишини ташкил этиб, йилнинг биринчи ярим йиллигига нисбатан 3,7 фоизга (468,5 минг кишига) ошган.\nЯнварь-сентябрь ойларида расмий секторда банд аҳоли сони 5 млн 673,8 минг кишини ташкил қилиб, йилнинг январь-июнь ойларига нисбатан 1,7 фоизга ёки 92,6 минг кишига ошди.\nНорасмий секторда банд бўлганлар сони 5 млн 618,8 минг кишини ташкил этиб, жорий йилнинг январь-июнь ойларига нисбатан 9,9 фоиз ёки 504,2 минг кишига ортган. Бу асосан республикадан ташқарига ишлаш учун чиқадиган меҳнат мигрантларининг ички меҳнат бозорига қайтиб келиши ҳамда мавсумий ишлар қишлоқ хўжалигида банд бўлганларнинг ортиши эвазига юзага келган.\nРеспубликадан ташқарига ишга кетганлар сони 1 млн 912,6 минг кишини ташкил этган, бу январь-июнь ойларига нисбатан 128,3 минг кишига ёки 6,3 фоизга камайган.\nЎтказилган тадқиқот натижалари кўра, ишга муҳтож бўлганларнинг умумий сони 1 млн 642,5 минг кишини ташкил этди. Ишсизлик даражаси иқтисодий фаол аҳоли орасида 11,1 фоизни ташкил этганлигини кўрсатди. 16−30 ёшгача бўлганлар ўртасида ишсизлик даражаси 17,1 фоиз, аёллар ўртасида ишсизлик даражаси эса 14,7 фоиз бўлди.\nЯнварь-сентябрь ойларида Ўзбекистонда иқтисодий нофаол аҳоли 4 млн 273,6 минг кишини ташкил этиб, йилнинг биринчи ярим йиллигига нисбатан 3 фоизга ёки 130,3 минг кишига камайган.\nЙилнинг биринчи 9 ойи давомида туман ва шаҳарлардаги Аҳоли бандлигига кўмаклашиш марказларига мурожаат қилган 910 201 нафар фуқарога хизмат кўрсатилди.\nШунингдек, Бандликка кўмаклашиш жамғармасидан ажратиладиган субсидиялар ҳисобига 30 827 нафар оила шахсий томорқаларда, 19 174 нафар фуқаро қишлоқ хўжалиги, тикувчилик ва ҳунармандчилик кооперативларида банд қилинди, 7 383 нафар фуқаро тадбиркорликка жалб этилди.\nМаълумот учун, йилнинг иккинчи чорак якунларига кўра Ўзбекистонда ишсизлик кўрсаткичи 15 фоизгача ва январь-июнь ойлари бўйича эса бу кўрсаткич 13,2% ни ташкил этган эди.\nПосольство Китая в Узбекистане совместно с Комитетом по межнациональным отношениям и дружественным связям с зарубежными […]


БМТ йиғилишида илк бор Ўзбекистонда ишлаб...\n22.11.2019 17:09 0 1786\nБМТнинг Европа иқтисодиёти комиссияси логотипи.\n«Ўзстандарт» агентлиги қуритилган қовун маҳсулотига сифат талабларини белгиловчи ушбу стандартни «Ўзбекозиқовқатхолдинг» ХК, маҳаллий экспортёр корхоналар мутахассислари ҳамда халқаро ташкилотлар кўмагида ишлаб чиқилиб,амалиётда синалди ҳамда шу йилнинг июнь ойида Женева шаҳрида бўлиб ўтган БМТнинг Европа Иқтисодиёти Комиссиясида ижобий қабул қилинган эди.\nУшбу стандартни ишлаб чиқиш халқаро майдонда, жумладан комиссия таркибидаги АҚШ, Германия, Туркия, Эрон, Марказий Осиё давлатлари томонидан ҳар томонлама ижобий қабул қилинди.\nБу қуритилган қовун маҳсулоти сифатига асосий талабларни, йўл қўйиладиган минимал нуқсонларни, синфланиши, тамғалаш, қадоқланиши бўйича аниқ талабларни белгилаб берадиган дунёдаги биринчи халқаро сифат стандарти ҳисобланади.\nҚуритилган қовун стандартининг қабул қилиниши, авваломбор экспорт географиясини кенгайтиришга, янги жозибадор экспортбоп маҳсулотга айлантиришга, маҳаллий ишлаб чиқарувчилар дорамадлари оширишга ва янги иш жойларини яратишга ёрдам беради.\nҚуритилган қовуннинг тўлиқ стандарти билан ушбу ҳавола орқали танишиш мумкин.\nБМТ қовун стандарт Европа иқтисодиёти комиссияси\nХориж 25/10, 09:59


20:20Шомуродов: “Биринчи ўйин учун ёмон натижа эмас” 0 20:00“Атлетико” академиясининг 14 ёшли тарбияланувчиси вафот этди 0 19:54Гейнрихдан Аҳмедовгача. Энг чиройли голлар ТОП-10 5 19:40Ўхшаш чеҳралар рукни (3-сон) 12 19:30РПЛ онлайн-турнири. Элдор Шомуродов сўнгги дақиқаларда ғалабани қўлдан чиқарди 15 19:21Уругвай ТЖ бош мураббийи билан бирга 400 нафар ассоциация аъзоси истеъфога чиқарилди 0 19:20"The normal one". Барчаси Юрген Клопп ҳақида 3 19:14Фанат лига, бугун МЕССИ ва РОНАЛДУ мухлисларининг "саволлар жанги" 4 19:09«Ростов Арена» стадиони атрофида кучли ёнғин чиқди 1 18:52Унинг шарофати туфайли "Манчестер Юнайтед" супер трансфер амалга оширганди 2 18:38Суарес Уругвайдаги 500та эҳтиёжманд оилага 500 сават совға юборди 2 18:30"Фанат Суперлига". "Металлург" - "Локомотив" 3:3 45 18:22Olamsport: Қарғишга учраган жанг, америкалик боксчи вирус юқтириб олди ва бошқа хабарлар 0 18:18Минск дербиси. Таркиблар маълум 0 18:15"Фанат Суперлига". "Бухоро" - "Андижон" 2:4 112\nШомуродов: “Биринчи ўйин учун ёмон натижа эмас” 0\nВиртуал Ла Лига. Серхи Робертога техник мағлубият ёзилди, Асенсиода ишончли ғалаба ва бошқа натижалар 7\nОлий Лига-2010. Наманганда ўтган "Навбаҳор" ва "Бунёдкор" жамоалари ўртасидаги шиддатли баҳсдан суратлар 27\nЛа Лига. Энг қиммат таркибга эга жамоа қайси? 12


hidoyat.uz – “Мовароуннаҳр” нашриётининг сайти - МАЪНАВИЙ ИФТИХОР\nАллоҳга беҳад ҳамду санолар бўлсинки, Ватанимизнинг истиқлоли шарофати билан халқимизга миллий ғурурни ҳис этиш бахти қайтариб берилди. «Ҳеч кимдан кам эмаслигимиз»ни идрок этиш, ўзликни англаш туйғуси уйғонди. Бу ҳол миллий ва маънавий қадриятларимиз, жумладан, диний қадриятларимизда ҳам намоён бўлди.\nДиёримиз нафақат халқимиз ва миллатимиз, балки ислом дунёси ифтихори даражасидаги валийлар, олимлар – азиз зотлар камол топган юрт ҳисобланади.\nШуни ифтихор билан айтиш мумкинки, бугун мамлакатимизда ул зотларнинг табаррук номлари билан боғлиқ муқаддас зиёратгоҳлар ҳанузгача сақланиб қолган. Пайғамбарлар, саҳобалар, тобеинлар, табаа-тобеинлар, валийлар ва азизларга нисбат берилган қабрлар ва рамзий ифодаларни халқимиз ҳамон эъзозлаб келмоқда. Шўро сиёсатининг мафкураси бу эътиқодни, унинг мазмунидаги тарихий хотирани ўчиришга ожизлик қилди ва унинг ўзи йўққа чиқди.\nМустақиллигимизнинг илк босқичидаёқ шу азиз зотларнинг руҳини шод ва зиёратгоҳларини обод этишдек савобли ишларга киришилди. Уларнинг ҳаёти, фаолияти ва меросини ўрганиш борасида ҳам кенг кўламли ишлар бажарилди. Олиб борилган тадқиқотлар асосида рисола ва китоблар чоп этилди.\nСуюндик Мустафоев ва Муҳиддин Аблаевнинг “Туронзамин азиз авлиёлари ва уламолари тазкираси” ҳам ана шундай хайрли ишларнинг давомидир.\nЭшитилган, кўрилган ва кузатилган манбаларни ўзаро уйғунлаштириш ҳосиласи бўлган ушбу тазкиранинг қуйидаги жиҳатларини алоҳида таъкидлаб ўтиш жоиз:\n– муайян ҳудуддаги шахс номи билан боғлиқ ҳар битта зиёратгоҳ ўрганилиб, маълумот тўпланган ва китобга киритилган. Қабрлар, рамзий қабрлар ва табаррук жойлар фақат тарихий манбалар ва илмий далиллар асосида баён этилган;\n– мавжуд манбалар қиёсан ўрганилиб, зарурий таъкидлар асосида шарҳланган.\nПрезидентимиз Ислом Каримов қайд этганларидек, “Парвардигори олам буюк зотларни Ўзи азиз этган жойлардагина дунёга келтиради. Бундай юртлар эса Ер юзида саноқли. Биз чексиз шукроналар билан айтамизки, она Ватанимиз Аллоҳнинг назари тушган ана шундай муқаддас диёрдир”.\nКелажак авлодимизга шу муқаддас замин ва унинг азизлигига сабаб бўлган буюк зотлар ҳақида маълумот етказиш содиқ ва фидойи инсонларни тарбиялашнинг муҳим омилидир. Бинобарин, авлоду аждодини, наслу насабини англаш инсон ички дунёсини бойитади. Ватан ва миллат шаънига доғ туширувчи ярамас иллатларга мойиллашувнинг олдини олади. Тафаккур оламини кенгайтириб, тубанликдан огоҳ этади.\nБу ғояга қарши ғоя билан, жаҳолатга қарши маърифат билан курашиш, азиз зотлар ва илм ҳақида бой ва тўлақонли, халқчилликка асосланган маълумотларни ёйиш; манбаси ноаниқ, хом-хатала тушунчалар билан тўсилган бўшлиқни илмий асосда тўлдириш демакдир.\nУшбу хайрли иш мамлакатимиз миқёсида ниятланганлиги ва унинг Бухоро, Навоий, Самарқанд вилоятларига доир қисми китоб ҳолига келтирилганлиги улкан ҳаракат ва меҳнат маҳсулидир. Шу ўринда фикр-мулоҳазаларимни Ҳазрат Алишер Навоийнинг қуйидаги сатрлари билан хулосалашни афзал билдим:\nҲақ йўлида ҳар кимга ибодат бўлгай,\nЯхши амал асбоби саодат бўлгай,\nГар яхши амал кишига одат бўлгай,\nУмри бу амал бирла зиёдат бўлгай.\n658 марта ўқилган.


С начала работы biznes-daily.uz 7 184 718\nЎйиннинг иккинчи бўлимида бор эътиборни ҳужумга қаратган “Бунёдкор” клуби аъзолари Дилшод Аҳмадалиев, Анвар Ғофуров, Отабек Шукуров ва Шоҳрух Гадоев рақиб дарвозасини аниқ нишонга олди – 5:1. Учрашувнинг 87 дақиқасида қўқонликлар уюштирган ҳужум муваффақиятли якунланди. Ушбу вазиятда Жавоҳир Сиддиқов ҳисобни қисқартирди.\nШунингдек, олий лига баҳсларида “Насаф” ўз майдонида “Шўртан”ни 3:0, “Пахтакор” эса “Олмалиқ”ни 2:0 ҳисобида мағлубиятга учратди.\nМусобақа жадвалида “Локомотив” 64 очко билан пешқадамлик қилмоқда.


Ўз ватандошини сотган хоинларни ўрганиш икки баравар муҳимроқ – Қатағон қурбонларини хотирлаш куни « Ўзбекистон Халқ Ҳаракати\n02 September 2020 - 12:59\n31 август Ўзбекистонда қатағон қурбонлари хотирланадиган кун. Бу сана арафасида Би-би-си ўзбек хизмати Тошкентдаги Қатағон қурбонлари музейининг катта илмий ходими, доктор Баҳром Ирзаев билан ҳамкорликда бир туркум лавҳаларни чоп қилди. Мазкур лавҳаларда 1920 йилларда Германияда ўқиган Туркистон, Хоразм ва Бухоро ёшларининг ватанга қайтгач Сталин репрессиясига учрагани ҳикоя қилинади.\n«Биз «Тарихнинг номаълум саҳифалари» номли китобимизнинг тўққизинчисини яқинда нашр қилдик. Бизнинг илмий ишларимиз олдига қўйилган бир шарт шуки, бу маълумотлар аввал ҳеч қаерда чоп қилинмаган маълумотлар бўлиши керак. Уларни архивлардан олганмиз ва қатағонга учраган ватандошларимизнинг оила аъзолари билан суҳбатларимиз асосида шакллантирганмиз,» – дейди Доктор Ирзаев.\nТарихда «Катта террор» дея ном олган 1937-38 йилги қатағонларда Совет Иттифоқи бўйлаб, баъзи рақамларга кўра, 1 миллион 3 юз мингдан ошиқ инсон ҳибсга олинган, улардан 700 мингга яқини отувга ҳукм қилинган. Улар ичида Ўзбекистоннинг зиёлилари: академиклар, иқтисодчилар, ўқитувчилар, шифокорлар, шоир ва ёзувчилар, ҳамда яна кўплаб ўз мутахассислигининг ёрқин намояндалари билан бир қаторда оддий харф таниган, ёки аввалроқ қулоқ қилинган инсонларнинг фарзандлари ҳам бор эди.\nСталиннинг шу кунгача мавҳум қолаётган мафкурасига кўра, суддан ташқари ўтказилган терговларда даҳшатли жисмоний ва руҳий қийноқлар қўлланилган, кўрсатмалар эса сохталаштирилган. Маҳаллий ҳукуматларга эса муайян сондаги кишиларни ҳибсга олиш режаси ҳам берилган эди.\nРоссиялик тарихчи Олег Хлевнюкка кўра, уруш таҳдидини сезган Сталин бу сиёсати билан ўз тасаввуридаги «бешинчи колонна»ни йўқ қилмоқчи эди. КГБга асос бўлган НКВД (Народный комиссарият внутренних дел СССР – СССР Ички ишлар халқ комиссарлиги) бу тозалашларни айнан урушга тайёргарлик билан изоҳлаган. Хлевнюк ёзишича, НКВДнинг маҳаллий бошқармаларидан бирининг бошлиғи ўз қўли остидагиларга «СССР Япония билан жанг қилмоқда, яқин орада Германия билан ҳам уруш бошланади» дея изоҳ берганди.\nРоссиялик тарихчи Олег Хлевнюкка кўра, уруш таҳдидини сезган Иосиф Сталин қатағон сиёсати билан ўз тасаввуридаги «бешинчи колонна»ни йўқ қилмоқчи эди\nШу йўсин НКВД Иттифоқ бўйлаб бу урушда Совет ҳукуматига қарши чиқиши мумкин бўлган ўз тасаввуридаги хавфни йўқ қилиш учун 5 миллион одамни отиб ўлдириш дастурини ишлаб чиққанди. Аслида эса, тарихий манбаларга кўра, фитна фақат Сталин ва НКВД тасаввурида мавжуд эди.\nХусусан, Германия манфаатларига жосуслик қилишда айбланган ва отилган ўзбекистонликларнинг ҳеч бирида бу айб ўз исботини топмаган ва улар кейинчалик Совет Иттифоқи ҳукумати томонидан оқланган.\nИбрат Сафо Доктор Ирзаев билан олиб борган суҳбатда қатағон қурбонлари ҳақида кўпроқ тадқиқот олиб бориш аҳамияти, бу йўлдаги қийинчиликлар, ўз ватандошларини сотган хоинлар ва қатағон сабаблари ҳақида гап кетади.\nТуркум лавҳаларимизни эса қуйидаги ҳаволаларга кириб ўқишингиз мумкин.\nГерманиядан қайтиб икки марта сургун қилинган Марям Султонмуродова\nГермания таълимини олиб қатағонга учраган жадидлар – Биринчи ўзбек агрономи Абдуваҳҳоб Муродий\nГермания таълимини олиб Гестапо жосуси бўлишда айбланган жадид Ҳамро Абдуллаев


Туркистонда маҳаллий маҳсулотлар кўргазмаси\nТуркистон шаҳрида Туркистон вилоятида давлат томонидан қўллов топган товар ишлаб чиқарувчи корхоналар лойиҳалари кўргазмаси ўтди. Тадбирда вилоят ҳокимининг ўринбосари Ербўл Тасжуреков иштирок этиб, вилоятимизда ишлаб чиқарилган ноёб маҳсулотлар билан танишди. Кўргазманинг мақсади – минтақада матлубот бозорини ривожлантириб, халқ истеъмоли товарларини намойиш қилиш ҳамда сотишдан иборат.\nТадбирда минтақадаги 100дан зиёд корхона иштирок этди.\nКўргазма давомида вилоят ҳокимининг ўринбосари Е. Тасжуреков энг яхши тадбиркорларни вилоят ҳокимининг Фахрий ёрлиғи билан тақдирлаб, уларга ишларида муваффақият тилади.\nКўргазмага келувчиларга турфа озиқ-овқат, саноат маҳсулотлари тавсия қилиниб, санъаткорлар иштирокида концерт дастури намойиш этилди. Меҳмонлар махсус тайёрланган 500 одамга мўлжалланган паловдан татиб кўришди.\nТуркистон вилояти ҳокими матбуот хизмати, 2018-12-25, 11:29 211


Миллий масс-медиани қўллаб-қувватлаш ва ривожлантириш жамоат фонди васийлик кенгаши раиси ўринбосари Саида Мирзиёева ўзининг Telegram-каналида оила даврасида овқат пишириш жараёни ҳақида пост жойлади.\n«Якшанба. Анъанага кўра бу куни севимли таомларимизни тайёрлаймиз. Улардан бири – кулчатой. Ойижоним эрталабдан хамир қорадилар, дадажоним бошчилигида бутун оиламиз дастурхон атрофига тўпланиб, ойижоним тайёрлаган хамирни тахтакачда кесамиз. Ойижоним эса эндигина пишган масаллиқлар – сабзи, нўхатни узатиб турадилар.\nТайёрланиш усулига кўра кулчатой кесма лағмонни эслатади. Кичкинтойим бизнинг энг катта ёрдамчимиз, милклари билан суяк чайнашга уринади. Таом тезроқ пишишини ҳаммадан кўпроқ у кутса керак», деб ёзади Саида Мирзиёева постида.


Римда Германиянинг “собиқ ва бўлажак канцлерлари” Байден билан учрашди | Qalampir.uz\nРимда Германиянинг “собиқ ва бўлажак канцлерлари” Байден билан учрашди\nОлам\t30 Октябрь 22:27 3383\nГермания канцлери вазифасини вақтинча бажарувчи Ангела Меркеьл ва АҚШ Президенти Жо Байден Римдаги Г20 саммити доирасида учрашди. Музокараларда (катта эҳтимол билан) бўлажак канцлер Олаф Шольц ҳам иштирок этди. Учрашувда олинган суратлар бугун, 30 октябрь куни Германия Вазирлар Маҳкамаси Матбуот хизмати томонидан эълон қилинди.\n“Германия-Америка дўстлиги руҳидаги учрашув”, деб ёзган ҳукумат матбуот котиби Штеффен Зайберт.\nҚайд этиш керакки, Меркель жорий йилнинг 26 октябридан бери Германия канцлери эмас, у ҳукумат шакллангунга қадар вақтинча ушбу постни эгаллаб турибди. Жорий йилнинг декабрь ойида Германияда янги ҳукумат тузулиши ва Шольцнинг канцлерга айланиши кутилмоқда.\nЭслатиб ўтамиз, жорий йилнинг 26 сентябрь куни Германияда мамлакат парламенти – Бундестагга сайловлар бўлиб ўтди. Унда Германия социал-демократик партияси (СДП) 25,7 фоиз овоз билан ғалаба қозонди. Ушбу партия етакчиси Олаф Шольц Ангеланинг лавозимига асосий даъвогар бўлиб турибди.\n26 Ноябрь 13:02 55216\n27 Ноябрь 19:00 42118\n26 Ноябрь 11:11 41480\n27 Ноябрь 11:27 41363\n28 Ноябрь 13:57 35094


"Дилкушо такрорлар ва руҳфазо ашъорлар" китоби, Азиз Каюмов\nДилкушо такрорлар ва руҳфазо ашъорлар\nРоманы, рассказы, Стихи, поэзия\nУшбу рисолада Алишер Навоийнинг таржиъбанд, таркиббанд, соқийнома шеърлари ва Султон Ҳусайн шарафига ёзган қасида мадҳиялари тўғрисида сўз боради. "Назм ул-жавоҳир" тўртликлар тўпламининг моҳияти ва гоявий мазмунига оид фикр, мулоҳазалар, шарҳ ва талқинлар баён этилган.\nАлишер Навоий асарларида фалакиёт сирлари\nАйёми висол ўлди яна\nНавоий тили луғати. 1-жилд\nАлишер Навоий асарлари 15-16 асрлар китобат санъати дурдоналарида / The Works of Alisher Navai Fine Books of the 15-16th Centuries / Произведения Алишера Навои в шедеврах книжного искусства 15-16 веков\nЭпик тасвир қирралари\nИшқ ва ҳайрат олами\nҒазаллар. Алишер Навоий\nҲаёт бўстони. Навоий ҳақида қисса\nЛидия Григорьевна Бать


Canalys: 2021 йил иккинчи чорагида смарт тақиладиган қурилмаларнинг етказиб бериш ҳажми ўсди - Terabayt.Uz\nСмарт тақиладиган қурилмалар савдоси бир неча чоракдан бери ўсиб келмоқда. Бунга асосий сабаб эса смарт-соатларга бўлган талабнинг ошиб бораётганидадир. 2020 йил тўртинчи чорагида смарт band ҳамда смарт-соатлар динамикасида катта ўсиш кузатилган эди.\nУмумий етказиб бериш ҳажми 2021 йилнинг иккинчи чорагида ўтган йилга нисбатан 5,6 фоизга ўсди, оддий смарт band'лар сотуви эса 23,8 фоизга камайди. Бу пасайиш тўла-тўкис смарт-соатлар билан қопланди, чунки уларнинг савдоси ўтган йилга нисбатан 37,9 фоизга ўсди ва ҳозирда умумий савдонинг 62 фоизини ташкил қилади.\nҚўл соатлар сегментида Apple бозор улишининг 31.1 фоизи билан етакчи бўлиб турибди. Компания бир йил ичида смарт-соатлар савдосида 29.4 фоиз ўсишга эришган. Huawei ва Garmin компаниялари мос равишда 9 фоиз ҳамда 7,6 фоиз билан иккинчи ва учинчи ўринларни эгаллашди.\nБироқ смарт тақиладиган қурилмаларнинг умумий савдоси бўйича Xiaomi етакчилик қилмоқда. Компания савдо улушининг ошиб боришига Mi Band 6 қурилмаси кўплаб давлатларда сотилаётганлиги сабаб бўлган. Хитойлик техногигант 19,6% бозор улуши билан Apple компаниясини ортда қолдириб биринчи ўринни эгаллади. Компания савдоси ўтган йилга нисбатан 2,6 фоиз ўсишни қайд этди. Аппле 19.3 фоиз билан иккинчи бўлса, учинчи ўрин Huawei компаниясига насиб қилган.\n#смарт-соат #Canalys таҳлил компанияси


Чироқчида карантинга амал қилмай кўчага чиққан...\n08.04.2020 16:00 0 3952\nБугун мамлакатимизда коронавирус инфекцияси туфайли карантин жорий этилган. Бунда фуқаролар ҳаётий зарурат бўлмаганда кўчага чиқишлари қатъий тақиқланган. Лекин баъзи фуқаролар уйда ўтириш ўрнига билса ҳазил, билмаса чин қабилида карантинда кўчага чиққани етмагандек, автомобил бошқаришдан тўхтамаяпти. Натижада оғир оқибатли ЙТҲ содир бўлмоқда.\nҚашқадарё вилояти ички ишлар бошқармаси ахборот хизмати хабарига кўра, 2020 йил 7 апрел куни соат 18:00 ларда, Чироқчи тумани Аннарўз МФЙ Аннарўз қишлоғида яшовчи Х.Тулаев ўз бошқарувида бўлган «Нексия» русумли, 70 В 501 LA давлат рақамли автомашинасида «Аннарўз-Оқтўнли» йўлидан ҳаракатланиб бориб, бошқарувни йўқотиб, йўл четидаги дарахтга урилган.\nНатижада автомашинада бўлган йўловчилар М.Б ва Ғ.Х.лар ҳодиса жойида вафот этган бўлса, Х.Т ва Й.Р.лар тан жароҳати олиб туман шифохонасига ётқизилган.


WikiLeaks портали 27 июлда Vault 7 лойиҳаси доирасида Марказий разведка бошқармасининг навбатдаги махфий ҳужжатларини чоп этди. Янги пакетда бошқарма томонидан қўлланган кибержосуслик воситаларининг ишлаши таърифланган.\nДастурлар Imperial лойиҳаси доирасида ишлаб чиқилган. Улардан бири Achilles дастури бўлиб, у хакерларга операцион тизим диски образига кириш имконини беради. Иккинчи восита Aeris деб номланган бўлиб, компьютердан маълумотларни чиқариш учун мўлжалланган. Учинчи дастур SeaPea эса бузиб кирилган компьютердан маълумотлар узатиладиган уланишларни яшириш учун хизмат қилади.\nWikiLeaks МРБ ҳужжатларининг биринчи қисмини 7 март куни чоп этган. Ўшанда бу мақолалар бошқарманинг махфий ҳужжатларининг энг йирик сизиб чиқиши бўлиши айтилганди. Бу махфий ҳужжатлар МРБнинг Лэнглидаги бош қароргоҳида жойлашган, киберразведка марказининг ички тармоғида сақланган 8,7 мингдан кўпроқ ҳужжат ва файлларни ўз ичига олади.\nМРБ Wikileaks кибержосуслик воситалари


19.03.2019 21:17 0 378\nБунақа воқеликлар бўрттирилган комедия ёки ҳангомада учраши мумкин. Чунки, айтсанг ҳаммаям ишонавермайди-да. Тўғри, фолбинлар бор, фолга ишонувчилар ҳам сероб. Бироқ бу даражада одамларни лаққа тушириш ёки ким нима деса ишониб кетаверадиганлар доим ҳам учрамаса керак.\nЁши қирқдан хатлаган, икки боланинг онаси бўлмиш бу аёл «одамларнинг йўлини очиб» берарди гўё. Бунақаларга ишонганлар нима дейилади? Тўғри топдингиз: лақма! Йўқса, бировларнинг бахт йўли «очиш»га қодир экансан, нега ўзинг берк кўчадансан, нега ўзинг шўрпешонасан, деган гап хаёлига келмасмиди?!\nСодда одамлар эса фолбин учун тайёр ўлжа.\nХуллас, сирдарёлик Фарида-фолбин (исми-шарифлар ўзгартирилди) одамларнинг «корига» ярайдиган ҳожатбарор ўзича. Тузоғига тушганлар ҳам оз эмас. Мана, биттаси: Манзура. Эри уйидан кетиб қолганидан сўнг ўзини қўярга жой тополмай юрган кунлари кимдир тавсия этдики, Фаридага бор, бунақа ишларни «ўхшатади», деб. Борди. Фолбин: «туморча ясаб бераман, кейин турмуш ўртоғинг уйингга қайтади», деб дарҳол ишга киришди. Ичига оддий қоғозчалар тиқилган тумор ҳам тезда тайёр бўла қолди. Ўша тумор ва уйида «ис» чиқарвориш Манзурага беш юз минг сўмга тушди. Бироқ на туморчанинг «қувватини» сезди, на чиқарилган «ис»нинг амалдаги натижасини?! Эридан дарак бўлмади барибир. Беш юз минг сўм «қулоғини ушлаб кетгани» қолди, холос.\nБу орада ховослик Насиба деган аёл ҳам фолбинга рўпара бўлсами?! Фарида унинг кўнглига ғулғула солиб қўйди: «агар уйингда «ис» чиқармасанг, энг яхши кўрган фарзандинг вафот этади! Келадиган «балою қазо»нинг баҳоси уч юз минг сўмгина экан. Ордона қолсин шу пул, менга тинчлик керак», дея Насиба айтилган суммани нақд санади...\nКейинги «ўлжа» ҳам кўп куттирмади. Келажакдаги бахтию тахтини билишга келган Муҳайё фолбиннинг башоратидан ўзидан кетай деди. Агар у «ис» чиқармаса, ўғли фалокатга учраб, оғир жароҳат олар эмиш... Бунинг олдини олишнинг иложи борми? Нега йўқ? «Нарзи» берилса, кифоя — садақа радди бало! Муҳайё салкам икки юз минг сўмни жон-жон деб тутқазди: боламга бало урмаса бўлди!\nМижоз кўпайгани сари «бало»ни даф этиш «ставка»сиям кўтарилиб бораверди: кимдир ярим миллион, кимдир бир миллион, яна кимдир икки миллион сўмлаб пул тутқазди фолбинга. Совға-салом, «ис» чиқаришга кетадиган харажатлардан ташқари, албатта.\nФарида-фолбиннинг ишлари ёмон эмасди-ю бироқ ҳаммаям унинг «башоратлари»га лаққа тушавермайди-да. Қолаверса, олмоқнинг бермоғи, емоқнинг қусмоғи бор. Келган мижозларнинг битта хушёр чиқиб қолди-ю фолбиннинг найранглари фош бўлди. Натижада кимларни лаққиллатиб пулини олган бўлса, ҳаммасини қайтарди. Камига жиноий жавобгарликка тортилди ҳам. Тўрт йил муддатга озодликдан чеклаш жазоси ақлни йиғиб, этакни йиғиштиришга етса керак, ахир?!\nХовос тумани ИИБ ҳузуридаги ТБ терговчиси, лейтенант\nфирибгар фолбин лақма


OzodDayjest: Карантинда адвокатлар ҳаракатлана олмаётгани сабаб фуқаролар юридик кўмаксиз қолмоқда\nФуқаролар Конституцияда белгиланган ҳимоя ҳуқуқидан фойдалана олмаётирлар.\nКарантин даврида адвокатлар “оёқсиз” қолдирилгани эътирозга сабаб бўлди. Ҳоким Ортиқхўжаев эҳсон қилган-қилмагани борасида саволга тутилди. Жорий ҳафта маҳаллий матбуот мана шулар ҳақида ёзди.\nАдвокатлар шахсий автоуловида ҳаракатлана олмаётгани сабаб фуқаролар юридик кўмаксиз қолмоқда\nКарантин чоралари доирасида адвокатлар шахсий автоуловларида ҳаракатлана олмаётгани сабаб фуқаролар юридик кўмаксиз қолиб кетмоқда, дейди Black Swan Consulting ҳуқуқий маслаҳат фирмаси вакили Амир Аҳмедов (www.anhor.uz, 18 апрель).\nОқибатда фуқаролар Конституцияда белгиланган ҳимоя ҳуқуқидан фойдалана олмаётирлар.\nАйни чоқда, Республика комиссияси ДХХ, ИИВ ҳамда прокуратура тизимининг суриштирувчи ва терговчиларига шахсий ва хизмат машиналарида ҳаракатланиши учун рухсат берган.\nАдвокатлар палатасининг бу борадаги мурожаатига жавобан Адлия вазирлиги адвокатларга суриштирув-тергов жараёнида иштирок этиш зарурати туғилса, уларга адлия, суд ва тергов идоралари томонидан транспорт берилишини маълум қилган.\nАмир Аҳмедовга кўра, адвокат зикр этилган давлат ташкилотлари тақдим этган автоуловдан фойдангудек бўлса, унинг мустақиллиги хавф остида қолади.\nҲар куни карантин тартибини бузгани боис жазоланган шахслар ҳақида маълумотлар эълон қилинмоқда. Қайд этилишича, адвокатлар иштирок этмас экан, ушбу ҳолатларнинг қонунийлиги шубҳа остида қолиши тайин.\nBlack Swan Consulting ҳуқуқий маслаҳат фирмаси вакилига кўра, ҳар қандай шароитда, жумладан, карантин даврида ҳам фуқароларнинг консититуциявий ҳуқуқлари таъмин этилиши шарт.\nҲоким Ортиқхўжаев ҳам муҳтожларга эҳсон қилмоқдами?\n“Бугун дунёнинг етакчи иқтисодчилари ва олимлари коронавирус пандемияси катта йўқотишлар, жумладан, иқтисодий инқирозларга ҳам сабаб бўлиши ҳақида кўп гапирмоқда. Албатта, ривожланиб бораётган мамлакатимиз, жумладан, пойтахтимиз учун ҳам бу ташвишли ҳолат”, дейди Тошкент шаҳри ҳокими Жаҳонгир Ортиқхўжаев (www.uza.uz, 21 апрель).\nҚайд этилишича, айни пайтда барча туманлар кесимида корхона ва ташкилотларнинг ишларни қайта ташкил этиш имконияти ўрганилмоқда. Санитария-гигиена бўйича қўйилган талабларни тўлиқ бажара олган корхоналар тез кунда иш фаолиятини давом эттириши мумкин бўлади.\nПойтахт раҳбари “Сиз ҳам ҳоким, ҳам тадбиркорсиз. Ўзингиз ҳам хайрия қилдингизми?” деган саволга “Бугун барчамизнинг бошимизга тушган оғир шароитда ҳеч ким четда қараб тургани йўқ, деб ўйлайман. Аммо қилган амалларни очиқлаш, таъкидлаш табиатим ва кўрган тарбиямга тўғри келмайди” дея жавоб қайтарган.\nТаниқли бокчси Исроил Мадримов ҳаваскор боксдан кетиши сабабини очиқлади\n2018 йилдан буён профессионал боксда фаолият юритаётан келаётган таниқли боксчи Исроил Мадримов ҳаваскор спортни тарк этгани сабабини очиқлади (www.daryo.uz, 23 апрель).\n“Ҳаваскор боксда ҳакамларнинг хатоликлари учраб туради ва асосан менда кўпроқ такрорланиб, шижоатимнинг сўнишига сабаб бўлган. Профессионалга ўтишимнинг асосий сабабларидан бири ҳам шу. Очиғи, бу муаммони ҳал қилишнинг иложи борми, йўқми деган саволга жавоб бериш қийин. Чунки бу ҳолат олдин ҳам бўлган ва, менимча, бундан кейин ҳам бўлади” деган спортчи.\nИ.Мадримов АҚШдаги ҳаёт тарзи хусусида ҳам ўз фикри билан ўртоқлашган.\n“Америка... жудаям ривожланган давлат ва яшаш учун барча қулайликлар яратилган. Ҳар қандай юмушингизни уйдан чиқмасдан туриб ҳал этишингиз мумкин. Маҳаллий аҳоли ҳам бир-бирига ҳурмат билан муомала қилади. Қўшнингиз ёки бирор бошқа инсонда қандайдир хусуматингиз бўлса ҳам унга яхши муносабатда бўлишингиз керак. Мана шу томонлари мени ҳайрон қолдирди” дейди у.\nҲаваскор бокс бўйича Осиё ўйинлари ғолиби бўлган И.Мадримов 2018 йилдан буён профессионал боксчи сифатида жанг қилиб келмоқда. У ҳозирга қадар 5 та жанг ўтказиб, уларнинг барчасида нокаут эвазига ғалабага эришди. Спортчи WBA Intercontinental камари соҳиби ҳамдир.


Холлардан халос бўлиш мумкинми? » Ўзбекистон янгиликлари – Zamin.uz\nХоллардан халос бўлиш мумкинми?\nХоллар (невус) организмнинг ривожланиш босқичларида ташқи муҳит ёки ички функцияларнинг ўзгариши сабаб ҳосил бўлиши мумкин. Бунда холнинг қай ҳолатда юзага келганлиги ва ўзгариш ҳаракатига кўра аниқ хулосага келинади. Бироқ хол устида қичишиш, ачишиш каби белгилар безовта қилса дарҳол шифокорга учраб, таҳлил намуналари олинади. Аммо холнинг пайдо бўлиши ёки камайишини турмушга чиқиш ва туғруқ жараёни билан боғлаб бўлмайди.\nХоллар қай холатда олиниши мумкин?\nТананинг кийим билан доимий таъсирланиши натижасида шикастланувчи қисмларида жойлашган, бошнинг соч қисми, дахан, бўйин, чов, табиий бурмалар, аёлларнинг бел соҳасида жойлашган холларни олиб ташлаш мумкин. Шу билан бирга меланома (хавфли ўсма)га ўтиб кетиш хавфи бўлган ҳолларни ҳам олиб ташланади. Бундан ташқари, агар невус косметологик жиҳатдан ноқулайлик туғдирса, бундай ҳолатларда ҳам шифокор мутахассис тавсияси билан уни бартараф этиш мумкин.\nХолларни турли гўзаллик салонларида эмас, балки ихтисослашган клиникаларнинг малакали мутахассислари назорати остида олдириш шарт. Холни олиб ташлашдан аввал, мажбурий тарзда махсус диагностик текширув ўтказилади. Текширув клиник ва эпилюминецент дермотоскоп ёрдамида (оғриқсиз ва жароҳатсиз усул) ўтказилади. Хол олингач, материал намунаси гистологик текширувга жўнатилади.\nҚизил холлар аслида хол эмас, балки хавфсиз ўсмалар (гемангиомалар)дир. Улар ҳомиладорлик вақтида, маълум препаратларни қабул қилиш, жигар ва ошқозон ости бези касалликларида ва айрим генетик хасталикларда кузатилади. Шу билан бирга бу турдаги ўсмалар туғма бўлиши ҳам мумкин. Гемангиомаларни махсус лазер ёрдамида оғриқсиз ва хавфсиз усулда олиб ташлаш мумкин. Аммо бу ишни фақат малакали мутахассисигина бажара олади.\nМайда холчалар тошса...\nБу турдаги майда холчалар тиббиёт тилида папилломалар деб аталади. Улар кўриниши жиҳатидан холга ўхшаш бўлиб, фарқи улар вирусли ва юқумли касаллик саналади. Мазкур холларнинг жойлашиш соҳаси кўпинча бўйин атрофи, қўлтиқ соҳаларида кузатилиб, кўринишидан осилиб турган холни эслатади. Агар танада шу турдаги холлар пайдо бўлса, албатта шифокорга учраб сабабини аниқланг. Уни ўз вактида олдириш мумкин.\nХол ҳажми ва кўринишининг катталашуви;\nрангининг ўзгариши (жиггарранг хол ранги очариши ёки аксинча тўқлашиши ҳам мумкин);\nтери устининг қичишиши;\nхол устида қизариш, қонаш;\nхол устида турли чизиқлар, ёриқларнинг пайдо бўлиши\nкаби ҳолатлар кузатилса, албатта, шифокорга мурожаат этинг.\nХолларни олдириш учун фақат мутахассис текшируви ва кўрсатмасига асосланилади. Ўзингиз уй шароитида ип, игна, пинцеп, қайчи ёрдамида уларни олиб ташлашга уринманг. Бу ишингиз соғлигингизга жиддий зарар етказиши мумкин. Яна холларнинг устини шилиш, қонатиш ёки тирнаш мумкин эмас.\nМанба: «Суғдиёна» газетаси\n«Фарзандли бўлгач, кўзим хиралашди»\n17:33 / 04-05-2017\nБиз нима учун хуррак отамиз ва ундан қандай қутулиш мумкин?\n09:38 / 12-04-2017\nҚўлларингиз увишишига нима сабаб бўлиши мумкин?\n16:06 / 31-03-2017\nКосметик воситага бўлган аллергия ва унинг белгилари\n08:51 / 02-02-2017\nКафтингизга қараб, соғлигингизни аниқланг!\n19:00 / 26-10-2016


Барча саъй-ҳаракатларимиз ободлик, бунёдкорлик ва аҳоли фаровонлигига хизмат қилсин | Правда Востока Online\nДушанба 19 February 2018\nБарча саъй-ҳаракатларимиз ободлик, бунёдкорлик ва аҳоли фаровонлигига хизмат қилсин\nДата публикации: 10 02 2018\nПрезидент Шавкат Мирзиёев 9 февраль куни Тошкент шаҳрида амалга оширилаётган бунёдкорлик ва ободонлаштириш ишлари билан танишиш, халқ билан мулоқот қилиш мақсадида пойтахтимиз туманларида бўлди.\nТошкент шаҳрида сўнгги йилларда мисли кўрилмаган бунёдкорлик ишлари амалга оширилди. Бугун пойтахтимиз том маънодаги қурилишлар майдонига айланган. Янгидан-янги иншоотлар, корхоналар, тиббиёт ва таълим муассасалари, спорт мажмуалари, равон йўллар, кўприклар, маҳалла гузарлари, бозорлар, боғлар, хиёбонлар қурилиб, фойдаланишга топширилди. Бу борадаги ишлар Президентимиз Шавкат Мирзиёев раҳнамолигида жадаллик билан давом эттирилмоқда.\nДавлатимиз раҳбари дастлаб Тошкент метрополитени Юнусобод йўналишидаги 2-босқич қурилиш ишларини кўздан кечирди. Шавкат Мирзиёев бу каби мураккаб жараён нафақат маблағ, балки ақлий меҳнат ва юксак маҳорат, чуқур билим ва тафаккур, юқори технологияларни талаб қилишини таъкидлади.\nҚурилишга 200 дан ортиқ ишчи ва муҳандис, 40 та техник восита ва механизм жалб этилган. Метро қурилишига Германиядан ерости туннелини қазийдиган комплекс, бурғулаш ва темир-бетон қозиқ қоқиш техникаси, шунингдек, ГФР ва Хитой кранлари олиб келинган.\nҚурилаётган метро участкасининг узунлиги 2,9 километр бўлиб, уни 2019 йилда фойдаланишга топшириш мўлжалланмоқда.\nПрезидентимизга метро бекатларининг дизайни ва қиёфаси, уларни замонавий ва миллий анъаналар асосида қуриш ва безаш бўйича маълумот берилди. Давлатимиз раҳбари метро қурилишида ишлатилаётган энг замонавий техник воситалар билан таништирилди.\nШу ернинг ўзида Тошкент шаҳри метрополитенини ривожлантириш ва кенгайтириш бўйича амалга оширилаётган ишлар юзасидан ҳам маълумот берилди.\nШавкат Мирзиёев пойтахтимизда барпо этилаётган «Наврўз» истироҳат боғи лойиҳасини кўздан кечирди.\nНаврўзи олам – халқимизнинг энг қадимий миллий байрами. Юртимизда каттаю кичик барча шарқона янги йил бўлмиш ушбу айёмни орзиқиб кутади. Эзгулик, меҳр-мурувват, хайр-саховат айёми қалбларга олам-олам сурур ва орзу-ҳаваслар бахш этади.\nЖорий йилда ҳам Наврўз байрамини кўтаринки руҳда, умумхалқ сайли тарзида нишонлаш юзасидан кенг кўламли ишлар амалга оширилмоқда. Президентимиз ташаббуси билан Тошкент шаҳрининг Абдулла Қодирий, Шароф Рашидов ва Лабзак кўчалари кесишган жойда «Наврўз» боғи барпо этилмоқда.\nБоғ учун 32 гектар ер ажратилган бўлиб, бу ерда 6 минг кишилик усти очилиб ёпиладиган амфитеатр, диаметри 72 метрлик чархпалак, ҳар бир вилоят аҳолисининг ўзига хос урф-одатлари, аждодларимизнинг яшаш тарзи, миллий ҳунармандлик, пазандалик анъаналарини акс эттирувчи уйлар қурилади. Бу ерга келган хорижий делегациялар аъзолари ва сайёҳлар аждодларимизнинг ўзига хос бой маданий мероси, фольклори, этнографияси, кийиниш маданияти, санъати билан танишиш, ҳар бир ҳудуднинг лаззатли таомларидан татиб кўриш имкониятига эга бўлади.\nЖорий йилдан бошлаб халқимизнинг Мустақиллик, Наврўз каби улуғ байрамлари мазкур боғда ўтказилади. Бундан ташқари, мажмуада оммавий сайиллар, концертлар ташкил этиш учун барча шароит яратилади. Истироҳат боғи марказига қуёш шаклида Наврўз рамзи ўрнатилади. Мажмуа 2019 йили тўлиқ қуриб битказилади.\n"Наврўз" боғидан Анҳор канали узра учта пиёдалар кўпригини бунёд этиш мўлжалланган. Боғ чети «Анҳор-Локомотив» паркига туташиб кетади. Одамлар бу кўприклардан амфитеатрга кириб келади, Анҳор канали бўйлаб сайр қилиш имкониятига эга бўлади.\nМазкур боғ Наврўз байрамимизни тараннум қиладиган, миллатимизнинг ўзлигини кўрсатадиган марказ бўлади, деди Президентимиз. Боғнинг ҳар бир элементида, ҳар бир қарич ерида халқимизнинг маданияти уфуриб туриши зарур. Бунинг учун Анҳор канали бўйларига Тошкент шаҳри туманлари, вилоятларимиз учун ўринлар ташкил қилиш керак, токи ҳудудлар бу ерда ўзининг асл анъаналари, баҳорий удумларини намойиш этсин. Юртимизга келган сайёҳлар аввал Ислом цивилизацияси марказига, сўнг бу ерга келиб, халқимизнинг бой маданий мероси билан танишсин.\nДавлатимиз раҳбари боғ ҳудудини ободонлаштириш, манзарали дарахт ва гул кўчатлари ўтқазиш, Анҳор бўйида қайиқлар бекати бунёд этиш, мажмуада аҳоли, айниқса, ёшлар маънавиятини юксалтиришга хизмат қиладиган саҳна асарлари намойиш этишни ташкиллаштириш юзасидан мутасаддиларга зарур тавсиялар берди.\nШу ерда Ўзбекистон давлат консерваторияси ҳудудида Мусиқа санъати профессор-ўқитувчилари малакасини ошириш марказини бунёд этиш лойиҳаси тақдимоти ҳам ўтказилди.\nДавлатимиз раҳбари ташаббуси билан Олмазор тумани Қичқириқ канали бўйида маданият ва истироҳат боғи барпо этилиши режалаштирилган. Бу ерга ташриф асносида Шавкат Мирзиёевга мазкур парк лойиҳаси юзасидан маълумот берилди. Маълум қилинганидек, боғда болалар ва спорт майдончалари, замонавий аттракционлар ташкил этилади. Абдулла Қодирий ва Чўлпон номидаги кутубхоналар, Нуронийлар маскани қурилади.\nПрезидент кутубхоналарнинг пойтахт мактаблари билан ҳамкорлигини йўлга қўйиш, Абдулла Қодирий ва Чўлпон ижодини ёшларга чуқур ўргатиш зарурлигини таъкидлади. Аҳолининг дам олиши учун қулайликлар яратиш, хусусан, Нуронийлар масканида чойхона ва аския маркази ташкил қилиш, яқин жойда поликлиника барпо этиш бўйича кўрсатмалар берди.\nБоғ билан танишув чоғида Шавкат Мирзиёев пойтахтимизда «Хавфсиз шаҳар» концепцияси доирасида олиб борилаётган ишлар билан танишди. Давлатимиз раҳбари уйма-уй юриб, одамлар билан суҳбатлашиш, уларнинг муаммоларини ҳал қилишга кўмаклашиш, иш ўринлари яратиш, жаҳолатга қарши маърифат билан курашиш зарурлигини таъкидлади.\nПрезидент Шайхонтоҳур туманидаги “Сузук ота” мажмуасида олиб борилаётган қурилиш ишлари билан танишди.\nМаълумки, давлатимиз раҳбари 2017 йил 26 май куни бу масканда бўлиб, мақбара ва масжидни реконструкция қилиш, атрофини ободонлаштириш бўйича топшириқлар берган эди.\nМанбаларда келтирилишича, 1363-1364 йилларда Соҳибқирон Амир Темур Аҳмад Яссавийнинг набираси Сузук ота қабри устида мақбара ва масжид бунёд эттирган.\nАйни пайтда бу ерда бунёдкорлик ва реконструкция ишлари давом этмоқда. “Ижод-Ижод” хусусий корхонаси томонидан масжиднинг гумбаз қисмига ўзгартириш киритилиб, тарихий хонақоҳ билан уйғунлаштирилган, 900 кишига мўлжалланган айвон қурилиши режалаштирилган. Шунингдек, ҳунармандлар учун устахоналар, автотураргоҳ ва бошқа иншоотлар барпо этилмоқда. Чиллахона тикланаётир. Қурилиш ишлари жорий йилнинг 1 сентябрида якунланиши мўлжалланган.\nПрезидент масжидни миллий меъморлик анъаналари асосида бунёд этиш ва бу ерда зиёратчилар учун кенг қулайликлар яратиш бўйича топшириқлар берди.\nШавкат Мирзиёев Чилонзор туманидаги Бизнес-марказида юқори ва тежамкор технологияларга асосланган «High Тech Сity» шаҳарчаси қурилиши лойиҳаси билан танишди. Жанубий Кореянинг «Posco Daewoo» компанияси билан ҳамкорликда амалга оширилиши режалаштирилаётган мазкур лойиҳанинг қиймати 1,4 миллиард АҚШ долларини ташкил этади.\n«High Тech Сity» шаҳарчаси ҳудудида халқаро бизнес-марказ, кўп қаватли турар жойлар, илмий ишлаб чиқариш кластери, юқори технологияларни ривожлантиришга ихтисослашган институт, политехника коллежи, савдо шохобчалари, маданий кўнгилочар иншоотлар, меҳмонхона ва бошқа ижтимоий объектлар қурилиши мўлжалланмоқда.\nШавкат Мирзиёев Чилонзор туманидаги Бунёдкор ва Чўпонота кўчалари кесишмасида “Ўзбекистон темир йўллари” акциядорлик жамиятига қарашли «Кўприк қурилиш трести» корхонаси томонидан бунёд этилаётган йўл ўтказгич қурилишини кўздан кечирди. Мазкур ўтказгичда автомобиллар ҳаракати 6 йўлакдан иборат бўлади. Айни пайтда қурилиш ишларига 30 дан ортиқ техника воситалари, турли мураккаб машина ва механизмлар, 200 дан зиёд малакали муҳандис ва ишчи жалб қилинган.\nДавлатимиз раҳбари Тошкент шаҳридаги бунёдкорлик ишлари билан танишуви жараёнида Чилонзор туманида барпо этилаётган янги масжидга ташриф буюрди. Президент ушбу масканга шайх Муҳаммад Содиқ Муҳаммад Юсуф номини беришни таклиф қилди.\nШайх Муҳаммад Содиқ Муҳаммад Юсуф нафақат юртимизда, балки бутун ислом оламида тан олинган олим эди, деди Шавкат Мирзиёев. Ҳаётини муқаддас динимиз арконларини ўрганиш ва тарғиб этиш, халқимиз, ёшларимизни диний маърифат руҳида тарбиялашга бағишлаган эди.\nПрезидент Сергели туманидаги қўп қаватли янги уй-жойлар қурилиши билан ҳам танишди.\nЛойиҳага асосан 5 минг 40 хонадонли 7 қаватли уйлар қурилиши белгиланган. 120 та уйнинг ҳандаги қазилди. 8 та уйнинг учинчи, 33 та уйнинг биринчи қаватида ғишт териш ишлари олиб борилмоқда. 20 тасида плита ётқизиш, 59 тасида пойдевор қўйиш, блок териш ва металл ишлари бажарилмоқда. Қурилишга 6 мингдан зиёд мутахассис, 450 дан зиёд махсус техника жалб этилган.\nЛойиҳалаштириш ишлари “Қишлоқ қурилиш лойиҳа” институти, “ТошуйжойЛИТИ” АЖ, “Ташгипрогор” АЖ, “Ўзшаҳарсозлик ЛИТИ” АЖ томонидан амалга оширилмоқда.\nАлоҳида таъкидлаш керакки, янги уйлар мамлакатимизда ишлаб чиқарилган қурилиш материалларидан барпо этилмоқда. Уларнинг теварагида мактаблар, дам олиш жойлари, болалар майдончалари, автомобиль турар жойлари ва бошқа инфратузилма объектлари қурилиши кўзда тутилган.\nШавкат Мирзиёев топшириғига асосан 8 та уйнинг биринчи қаватида мактабгача таълим муассасалари, 3 та уйнинг пастки қаватларида оилавий поликлиникалар жой олади. Шу тариқа қурилаётган янги массив аҳолиси учун қулайликлар янада кўпаяди.\nЯнги уйларни жорий йилнинг сентябрь ойида ўз эгаларига топшириш режалаштирилган.\nДавлатимиз раҳбари қурувчилар билан мулоқотда хонадон соҳиблари учун барча шароитлар яратиш лозимлигини, бунинг учун қурилиш, дизайн, инфратузилма каби соҳаларни ҳар томонлама ўзлаштирган, уларнинг узвий боғлиқлигидан келиб чиқиб ишлайдиган етук кадрлар тайёрлашга алоҳида эътибор қаратиш зарурлигини таъкидлади. Қурилиш ишларини белгиланган муддатда сифатли қилиб якунлаш бўйича топшириқлар берди.( ЎзА )\nТошкентда Тожикистон янги элчихона қуради\nҚадимий Бухоро халқаро туризм марказига айланмоқда\nПрезидентимиз лойиҳаларнинг иқтисодий самарадорлигига эътибор қаратди\nНотариал тўловлар арзонлашди\nПрезидент Баҳоуддин Нақшбанд мақбарасини зиёрат қилди\nБош прокурорнинг янги ўринбосари\nПрезидент Бухорога жўнаб кетди\nЎзбекистон ва Қирғизистон Президентларининг телефон орқали мулоқоти тўғрисида\nБош вазир ўринбосарининг маърузаси\nВазирликдан - бошқармага\nЎзбек йигити рус аёлини ўлимдан қутқариб қолди\nАгентлик директори тайинланди


Мардлик майдонидаги баҳс\n...Узоқ-узоқларгача "кўк кўрпа" тўшалган адир бағри одамлар билан гавжум.\n6 сентябрь – Ўзбекистонда Кураш миллий спорт тури куни\n...Узоқ-узоқларгача "кўк кўрпа" тўшалган адир бағри одамлар билан гавжум. Бир томонда ўлан-у лапарлар авжида, бир томонда шодон қийқириқлар билан турли халқ ўйинлари ўйналмоқда. Осмон тоқига қўйилган икки устунга тортилган ипда дорбоз бамисоли рақс тушаяпти, полвонлар тош кўтариб, маҳоратини намойиш этаяпти.\nЁшу қари чордона қуриб ўтирган мана бу давранинг файзи тамоман ўзгача. Ўртага тўшалган гилам устида эгнига оқ яктак кийиб, белига белбоғ боғлаган икки полвон ўзаро куч синашмоқда. Бахшининг мардликни мадҳ этувчи қўшиғи дўмбира садолари остида баҳснинг шиддатига ҳамоҳанг бўлиб, кенг далалар узра таралмоқда. Кексалар полвонларни "яшавор, баракалла, отангга раҳмат" деб алқамоқда, болакайлар нигоҳи ҳавас, ҳаяжон ва ҳайратга тўла. Ҳар замонда даврадан "чала", "ёнбош", "ҳалол" деган ҳайқириқлар эшитилади...\nЎзбекнинг байраму тўйларига мана шундай шукуҳ, янада кўтаринкилик, жўшқинлик олиб кираётган, алп ўғлонларни паҳлавон, полвон мартабаси билан сийлаб келаётган бу баҳс, шубҳасиз, миллий курашдир.\nЎтмиши узоқ, таърифи узун\nКураш миллий-маданий меросимизнинг ажралмас бир қисми, олижаноблик, мардлик, жасурликни тарғиб этувчи миллий қадриятимиздир. Унинг ўтмиши узоқ, таърифи узун. Қарийб 3500 йиллик тарих уни авлоддан авлодга мерос қилиб келмоқда.\nКурашнинг маъноси, мазмун-моҳияти ҳалол усул билан мақсадга эришиш саналади. Шу сабабли бу беллашув ҳалоллик, ориятни ҳамиша баланд тутган она халқимизнинг қон-қонига сингиб кетган. Азалдан тўйлар, сайиллар ва бошқа байрамлар курашсиз ўтмаган. Унга инсонни кучли, эпчил, чидамли ва иродали қилиб тарбиялаш воситаларидан бири сифатида қаралган. Хусусан, Соҳибқирон Амир Темур даврида кураш аскарларнинг ҳарбий ва жисмоний тайёргарлигини оширишнинг асосий усулларидан бири бўлган.\nОта-боболаримиз ҳар бир йигитнинг кураш сирларини пухта эгаллашига катта эътибор қаратган. Кураги ерга тегмаган полвон эл орасида алоҳида ҳурмат-эътиборга сазовор бўлган.\nТарих гувоҳлик беришича, қадимда қизлар куёвни шарт қўйиш йўли билан танлаган ва бу шарт орасида, албатта, кураш мусобақаси ҳам бўлган. Ўзбек халқ қаҳрамонлик достони – "Алпомиш"даги Барчиннинг шартлари ҳам бунинг исботидир.\nКураш ёш танламайди\nКураш кишига шундай куч-ғайрат, шижоат берадики, ёш ўтиб борса ҳамки, унинг қизғин баҳсларидан ҳатто етмиш-саксонни қоралаган отахонлар шунчаки кўнгил узолмайди. Билаги кучга, бели қувватга тўлган ёшлик чоғларини ёдга олиб, майдонга тушади, курашга киришади. Етмиш ёшни қарши олаётган сурхондарёлик Нусрат бобо курашдан толмайдиган ана шундай кексаларимиздан. Шунинг учун унинг исмига "полвон" нисбатини қўшиб айтишади.\n– Умрида кураш тушиб, баҳс бойламаган ўзбек йигити бўлмаса керак, – дейди у. – Ўғлонларимиз болаликданоқ унинг гашти билан улғаяди. Бу хислат бизга боболардан мерос. Мен ҳам 12 ёшимдан гиламга тушганман. Курашда ор-номус, шаън ҳимояси учун беллашилади. Мард майдонда синалади, деган нақл айнан курашга хос.\nХалқ ўйини спорт турига айланди\nКураш қадимда халқимизда анъанавий маросим ва байрамларда миллий ўйин шаклида мавжуд бўлган, холос. Истиқлолнинг дастлабки йилларидан курашни алоҳида спорт турига айлантириш ва уни халқаро майдонда ривожлантиришга астойдил бел боғланди.\nДзюдо ва самбо бўйича халқаро тоифадаги спорт устаси, бир неча бор собиқ иттифоқ чемпиони, халқаро турнирлар ғолиби Комил Юсупов халқаро спорт талабларига тўлақонли жавоб берадиган Курашнинг замонавий спорт қонун-қоидаларини ишлаб чиқди. Кураш либоси, вазн тоифалари, мусобақаларни ташкил этиш тизими яратилди. Бу қоидалар 1991 йилнинг 17 сентябрида “Спорт” газетасида “Ўз тилимиз, ўз курашимиз бор” номли мақола остида чоп этилди.\n1991-1998 йиллар мобайнида Осиё, Европа, Америка, Африка қитъаларининг қатор давлатларида курашни халқаро спортга айлантириш мақсадида унинг қонун-қоидалари тарғиб қилинди ва бу ҳаракатлар жаҳон спорт жамоатчилиги томонидан қўллаб-қувватланди.\n1998 йил 6 сентябрь куни Тошкентда дунёнинг 28 давлати вакиллари иштирокида ўтказилган таъсис конгрессида Халқаро кураш ассоциациясига асос солинди. Ассоциация Низоми ва курашнинг қонун-қоидаси тасдиқланди, бошқарув органи сайланди.\nЎзбекистон кураш федерациясидан маълум қилишларича, ўтган қисқа даврда жаҳоннинг 135 га яқин мамлакатида кураш федерациялари фаолияти йўлга қўйилди. Айни кунгача турли давлатларда ўн беш марта Халқаро кураш ассоциациясининг конгресси ва ҳар йили камида икки марта ижроқўм йиғилиши ўтказилди. Уларда Ўзбек курашини оммалаштириш бўйича муҳим қарорлар қабул қилинди.\n1999 йилдан бошлаб Ўзбекистон, Туркия, Венгрия, Арманистон, Мўғулистон, Украина ва Эрон давлатларида катталар ўртасида ўн бир марта жаҳон чемпионати ўтказилди. 2000-2018 йиллар мобайнида Россия, Ўзбекистон, Доминикан Республикаси, Эрон, Ҳиндистон ва Туркия мамлакатларида ёшлар ўртасида тўққиз бор, фахрийлар ўртасида тўрт марта жаҳон чемпионати бўлиб ўтди. Шунингдек, ҳар йили Пан Америка, Осиё, Европа, Африка ва Океания қитъавий чемпионатлари ўтказиб келинмоқда. Буюк Британия, Греция, Туркия, Эрон, Украина, Россия, Франция, Мозамбик, Жанубий Африка Республикаси, Афғонистон, Боливия каби дунёнинг бир нечта мамлакатларида 300 дан зиёд турли даражадаги халқаро турнирлар ташкил этиляпти.\n– Курашнинг халқаро спорт майдонига чиқиши миллионлаб ёшларнинг ғолибликка эришиш орзуси ушалишига туртки бўлди, – дейди Ўзбекистон кураш федерацияси бош котиби Аббос Тўйчибоев. – Масалан, дзюдо бўйича Европа чемпиони, олимпиада ўйинлари иштирокчиси, туркиялик Селим Татар ўғли жаҳон чемпиони бўлишни орзу қиларди. Бироқ у якка кураш спорт турларининг биронтасида бундай бахтга сазовор бўла олмади. Кураш уни кўп йиллик мақсадига етказди. 2002 йилги жаҳон чемпионатида С.Татар ўғли ғолиблик нашидасини сурди. Ўша жаҳон чемпионатида туркиялик спортчи журналистларга берган интервьюсида “бундай жозибали спорт турини халқаро майдонга олиб чиққан халққа таъзим қиламан. Чунки кураш бўлмаганда жаҳон чемпиони бўлиш мен учун армон бўлиб қоларди”, деган эди. Худди шунингдек, 2004 йилги Афина олимпиадасининг дзюдо беллашувлари ғолиби грециялик Илья Ильядис журналистларнинг “Олимпиада ўйинларида ғолибликка қандай эришдингиз?, деган саволига “Мен кураш билан шуғулланиб, унинг бетакрор усулларини ўзлаштирганим учун ҳам Бош совринни қўлга киритдим”, дея таъкидлаган эди.\nЯна бир эътиборли томони, юзлаб хорижлик спортчилар миллий кураш спорт турига меҳр қўйди. Улар юртимизда кураш бўйича ташкил этилаётган Ўзбекистон Республикаси Президенти соврини учун Амир Темур, ал-Ҳаким ат-Термизий, Баҳоуддин Нақшбанд, Заҳириддин Муҳаммад Бобур, Паҳлавон Маҳмуд, ал-Фарғоний каби улуғ аждодларимиз хотира турнирларида иштирок этяпти, совриндор бўляпти. Рақамларга мурожаат қилсак: 1992 йилдан бери ҳар тўрт йилда бир марта ўтказиладиган Амир Темур халқаро турнирида 150 га яқин мамлакатдан 1000 нафарга яқин спортчи қатнашиб, 100 нафардан зиёди турли даражадаги совринли ўринларни эгаллаган. Бу 100 га яқин мамлакатнинг шунча оиласи бугун ҳам Ўзбекистонни меҳр билан эслайди, дегани.\nКураш тарихида илк бор\nКурашни ёзги Олимпия ўйинларига киритиш халқимизнинг орзуси. 2005 йил май ойида Швейцариянинг Лозанна шаҳрида Халқаро кураш ассоциацияси раҳбарияти ўзбек спортини жаҳонда оммалаштириш, уни олимпия ўйинлари доирасига кўтариш масаласида ХОҚ мутасаддилари билан учрашув ўтказди. Учрашувдаги келишувга биноан 2005-2006 йиллари Лозанна шаҳридаги “Олимпия” музейида миллий спортимизнинг тарихи, ватани, ривожланиш тизимига бағишланган бир йиллик кураш кўргазмаси ўтказилди.\nКичик олимпиада ўйинлари номини олган Осиё ўйинлари саҳнасига кураш 2002 йили кўтарилди. Шу йили Пусанда ўтган ёзги Осиё ўйинларида кўргазмали чиқиш амалга оширилган бўлса, 2003 йили ООК Низомининг 59-бандига ўзгартириш киритилиб, кураш Осиё спорти, дея тан олинди. 2006 йилнинг декабрь ойида Қатарнинг Доҳа шаҳридаги 15- ёзги Осиё ўйинларида, 2007 йил ноябрда Макаодаги ёпиқ иншоотлардаги 2-Осиё ўйинларида, 2009 йили Вьетнамнинг Ханой шаҳрида бўлиб ўтган ёпиқ иншоотлардаги 3-Осиё ўйинлари ва Таиландда яккакурашлар бўйича ўтказилган Осиё ўйинларида кураш мусобақалари бўлиб ўтди.\n– Хабарингиз бор, ёпиқ спорт иншоотларида ҳамда жанговар санъат турлари бўйича қитъа ўйинлари алоҳида-алоҳида ўтказилиб келинар эди, – дейди Аббос Тўйчибоев. – Осиё олимпия кенгашининг қарорига кўра, улар умумлаштирилиб, 40 га яқин спорт турлари орасидан 9 таси овоз бериш йўли билан ёпиқ иншоотлардаги ўйинларга киритилди. Қувонарли томони, Япония пойтахти Токио шаҳрида ўтказилган Осиё олимпия кенгашининг ХХХ юбилей Бош ассамблеясида миллий спортимиз кураш 2013 йили Жанубий Кореянинг Инчеон шаҳрида ёпиқ спорт иншоотларида ва жанговар санъат турлари бўйича IV Осиё ўйинлари дастуридан ўрин эгаллаганлиги эълон қилинди.\nБугун – муҳим сана\nПрезидент Шавкат Мирзиёевнинг 2017 йил 2 октябрдаги «Кураш» миллий спорт турини янада ривожлантириш чора-тадбирлари тўғрисида»ги қарори курашнинг қадри ва аҳамиятини янада оширди. Ушбу қарорга кўра, Халқаро кураш ассоциацияси ташкил топган сана – 6 сентябрь Ўзбекистонда Кураш миллий спорт тури куни, деб эълон қилинди.\nҲужжатга мувофиқ, ушбу спорт тури “Умид ниҳоллари”, “Баркамол авлод” ва Универсиада спорт ўйинлари дастурига киритилди. Ўзбекистон кураш федерацияси ҳузурида “Кураш” миллий спорт тури маркази” ННТ ташкил этилди.\nКураш бўйича Осиё ўйинлари, Осиё ва жаҳон чемпионатлари, шунингдек, Ўзбекистон биринчилиги ғолибларини олий таълим муассасаларига имтиёзли қабул қилиш тартиби жорий этилди.\nСпортчиларимиз ҳам бундай юксак эътиборга ўз зафарлари билан муносиб жавоб бермоқда. Жумладан, 2017 йил Туркманистон пойтахти Ашхобод шаҳрида бўлиб ўтган Осиё олимпия кенгашининг 36-Бош ассамблеясида Кураш ХVIII ёзги Осиё ўйинлари дастурига расман киритилди. Айнан Ашхобод шаҳрида ёпиқ иншоотлардаги Осиё ўйинларида мамлакатимиз полвонлари 8 та (7 та олтин ва 1 та бронза) медални қўлга киритди.\n2018 йил Индонезияда ўтказилган ХVIII ёзги Осиё ўйинларида эса юртимиз спортчилари 12 та медалга (6 та олтин, 2 та кумуш, 4 та бронза), Кореянинг Шинджу шаҳрида ўтказилган катталар ўртасидаги жаҳон чемпионати мусобақаларида эса терма жамоамиз 13 та медалга (9 та олтин, 2 та кумуш, 2 та бронза) сазовор бўлди.\nЭнг муҳими, миллий кураш бокс, шахмат, теннис, дзюдо, каратэ каби спорт турлари қаторида жаҳонда ўз ўрнига эга бўлди. «Кураш», «ҳалол», «таъзим», «тўхта», «ёнбош» каби соф ўзбекона сўзлар халқаро спорт атамалари луғатидан ўрин эгаллади. Ўнлаб мамлакатларда кураш турнирларига асос солинди. Миллати, тили, эътиқоди турлича бўлган юзлаб, минглаб спортчилар ўзбекнинг фахри, ғурури – курашга ошно бўлди. Ўғлонларимиз полвон бўлиб ном таратяпти, ютуқларга эришяпти ва бу, шубҳасиз, бардавом. Энг катта шараф, ҳақиқий ғалаба шу аслида!\n16:19 / 06:09:2019


Бугун оқшоми. ЎзЛиДеПнинг хуфёна иқтисодиёт бўйича режалари, Ўзбекистон билан чегарадаги «Толибон» махсус кучлари, йўқолиш хавфидаги Мармар денгизи — Bugun.uz\nБугун оқшоми. ЎзЛиДеПнинг хуфёна иқтисодиёт бўйича режалари, Ўзбекистон билан чегарадаги «Толибон» махсус кучлари, йўқолиш хавфидаги Мармар денгизи\n19:39 | 20-10-2021\nБугунги дайжестни Афғонистон хабарларидан бошлаймиз. «Толибон» ҳаракати Ўзбекистон билан чегарадош вилоятга махсус кучларни жойлаштирди. Лекин бунинг қўшни давлатга (яъни бизга) умуман алоқаси йўқ.\n«Толибон» ҳаракати АҚШда ишлаб чиқарилган ҳарбий техникалар билан қуролланган махсус кучларини Ўзбекистон билан чегарадош Балх вилоятига жойлаштирди. «Мансурий дивизияси» деб номланган замонавий қурол-яроғ билан таъминланган бўлиб, вилоят маркази — Мозори Шариф шаҳрида 24 соат давомида назорат ишларини олиб боради ва одам ўғирлаш тармоқларини аниқлаб, йўқ қилиш билан шуғулланади. Шунингдек, аҳоли хавфсизлигини таъминлайди.\nМаълумотларга қараганда, Балхда аввалги ҳукумат қулаганидан кейин 176 га яқин одам қуролли талончилик ва одам ўғирлашда айбланиб, ҳибсга олинган. Балх вилояти хавфсизлик хизмати берган маълумотларга кўра, махсус кучлар яхши тайёргарликдан ўтган, улардаги қурол ва ҳарбий техниканинг катта қисми эса АҚШда ишлаб чиқарилган.\nЎзбекистон «Толибон» ҳукуматини қандай ҳолатда тан олади? Президентнинг Афғонистон бўйича махсус вакили жавоб берди.\nПрезидентнинг Афғонистон бўйича махсус вакили Исматулла Эргашев «Москва формати» учрашувида Ўзбекистон «Толибон» ҳукуматини қуйидаги шартлар асосида тан олиниши санаб ўтган:\nуларнинг Доҳа битими бўйича ўз мажбуриятларини бажариши;\nАфғонистон жамиятининг барча сиёсий вакиллари бўладиган ҳукумат тузилиши;\nгуманизм ва аёлларнинг асосий ҳуқуқларини таъминлаш;\nтеррорчиларнинг Афғонистон ҳудудидан қўшни давлатларга таҳдид қилишининг олдини олиш.\nҚисқа хабар: Ўзбекистонда жигар трансплантацияси нархи 18–20 минг долларга (192–214 миллион сўм атрофида) тўғри келади. Бу Ҳиндистондан ўртача 2,5 баравар, Россиядан деярли 4 баравар, АҚШдан 10 баравар арзонроқ нарх ҳисобланади.\nЖуфт бўлсин учун яна бир қисқа хабар: Ўзбекистонга «Sinovac» вакцинасининг 864 минг дозали партияси олиб келинди. Мамлакатга келтирилган ва ишлаб чиқарилган вакциналар миқдори 31 миллион дозадан ошди.\nФото: СCВ матбуот хизмати\nШу пайтгача яширин иқтисодиёт иштирокчиси бўлган бир миллион фуқаро ўзини ўзи банд қилиш орқали расмий фаолият юритишни бошлаган. Хуфёна иқтисодиётга қарши кураш энди қандай кечади?\nЎзбекистон Либерал-демократик партияси хуфёна иқтисодиётни қисқартириш бўйича қандай чоралар кўрмоқчилиги маълум бўлди. Бу ҳақда партиядан президентликка номзоднинг вакили Адҳам Икромов теледебатда маълумот берди.\nТаъкидланишича, Шавкат Мирзиёев президентлиги даврида қўшилган қиймат солиғи ставкаси 20 фоиздан 15 фоизга туширилган. Келажакда бу ставкани яна 12 фоизгача тушириш режалаштирилган.\nБундан ташқари, Адҳам Икромов 2016–2021 йиллар давомида тадбиркорлар тўлайдиган солиқ турлари 14 тадан 9 тагача камайтирилганини маълум қилган. Шунингдек, вакил жисмоний шахслар даромади бўйича ижтимоий солиқ ставкасининг кескин туширилганини таъкидлаган. Қайд этилишича, 1 миллион нафар олдин яширин иқтисодиётда фаолият юритган шахслар мазкур даврда ўзини ўзи банд қилиш тизими орқали расмий фаолият юрита бошлаган.\n«Аввалроқ таъкидлаганимиздек, айб қидирмасдан, фақатгина енгиллик ва шароит яратиб, ҳалол тадбиркорларни юзага чиқариш орқали яширин иқтисодиётдан чиқишимиз мумкин», — деган Адҳам Икромов.\n«Bugun.uz» колумнисти Ҳабибулло Мўйдинов ЎзЛиДеПнинг режаларига атаб карикатура чизди.\nТуркиядаги Мармар денгизи йўқолиб кетиши мумкин. Туркиялик гидробиолог Меҳмет Левент Артузнинг айтишича, Туркиядаги Мармар денгизи ҳарорат кўтарилиши сабабли экологик ҳалокат остида.\nМутахассиснинг таъкидлашича, экологик ҳалокат туфайли Мармар денгизининг юқори қатламида ҳаёт кечирувчи сув жонзотларининг йўқолиб кетиш эҳтимоли бор. «Агар бу давом этса, биз Мармар денгизини йўқотишимиз мумкин», — деб огоҳлантирган олим.\nКелтирилишича, Мармар денгизининг ифлосланиш даражаси ва сув ҳарорати кўтарилиши глобал исишнинг бошқа кўрсаткичларидан икки баравар юқорини ташкил қилади.\n«Иқлим инқирози ҳақида гапирганда, биз фақат ердаги қурғоқчилик ҳақида ўйлаймиз. Аммо денгизлардаги ҳарорат ҳам ошиб бормоқда. Мармар денгизининг ифлосланиши ва исиши глобал исишдан икки баравар юқори», — деган туркиялик гидробиолог Меҳмет Левент Артуз.